cyanic-selkie/wikianc huggingface dataset:
ಮುಹಮ್ಮದ್ ಅಲಿ
ಮನಿಲಾದಲ್ಲಿನ ಥ್ರಿಲ್ಲಾ/ ಮನಿಲಾ ಇನ್‌ ಥ್ರಿಲ್ಲಾ
ಅಕ್ಟೋಬರ್‌ 1, 1975ರಂದು, ಜೋ ಫ್ರೇಜಿಯರ್‌‌ರೊಂದಿಗೆ ಮೂರನೇ ಬಾರಿ ಅಲಿಯವರು ಹೋರಾಡಿದರು. ಇದಾದ ನಂತರದ ಅಲಿ-ಫೋರ್‌ಮನ್‌‌‌ ಹೋರಾಟದ ಸಮಯದಲ್ಲಿ ಪ್ರಖ್ಯಾತಿಗೇರಿದ ಡಾನ್‌‌ ಕಿಂಗ್‌‌ರು ಈ ಪಂದ್ಯವನ್ನು ಮನಿಲಾದಲ್ಲಿನ ಥ್ರಿಲ್ಲಾ/ಥ್ರಿಲ್ಲಾ ಇನ್‌ ಮನಿಲಾ ಎಂದು ಪ್ರಚಾರ ಮಾಡಿದ್ದರು. ಇಬ್ಬರು ಶ್ರೇಷ್ಠ ಹೆವಿವೇಯ್ಟ್‌‌‌ ಪಟುಗಳ ಅಂತಿಮ ಹಣಾಹಣಿಯ ಬಗ್ಗೆ ಭಾರೀ ನಿರೀಕ್ಷೆಯನ್ನು ಹೊಂದಲಾಗಿತ್ತು. ಅಲಿಯವರು ಫ್ರೇಜಿಯರ್‌ರನ್ನು ಆ ಹೊತ್ತಿಗೆ "ತೀರಾ ಹಳೆಯ ಪಟು" ಎಂದು ಭಾವಿಸಿದ್ದರು. ಅಲಿ'ಯವರ ಪದೇಪದೇ ಮೂದಲಿಕೆ, ನಿಂದನೆಗಳು ಮತ್ತು ಹೀನೈಸುವ ಪದ್ಯಗಳು ಹೋರಾಟದ ಬಗೆಗಿನ ನಿರೀಕ್ಷೆಯನ್ನು ಹೆಚ್ಚಿಸಿದವಲ್ಲದೇ, ನಿಶ್ಚಯಿಸಿದ್ದ ಫ್ರೇಜಿಯರ್‌ರನ್ನು ರೊಚ್ಚಿಗೇಳುವಂತೆ ಮಾಡಿದವು. ಈ ಹೋರಾಟದ ಬಗ್ಗೆ, ಅಲಿ ಈ ಜನಪ್ರಿಯ ಹೇಳಿಕೆ ನೀಡಿದ್ದರು, "ಇಟ್‌‌ ವಿಲ್‌‌ ಬಿ ಎ ಕಿಲ್ಲಾ... ಅಂಡ್‌‌ ಎ ಚಿಲ್ಲಾ ... ಅಂಡ್‌‌ ಎ ಥ್ರಿಲ್ಲಾ ... ವೆನ್‌ ಐ ಗೆಟ್‌‌ ದ ಗೊರಿಲ್ಲಾ ಇನ್‌ ಮನಿಲಾ."
ತರುವಾಯದ ಪಂದ್ಯಗಳು ಮತ್ತು ನಿವೃತ್ತಿ
ಫೆಬ್ರವರಿ 1976ರಲ್ಲಿ, ಜೀನ್‌-ಪಿಯೆರ್ರೆ ಕೂಪ್‌ಮನ್‌‌ರನ್ನು ಸರಾಗವಾಗಿ ಅಲಿ ಸೋಲಿಸಿದರು. ಏಪ್ರಿಲ್‌ 1976ರಲ್ಲಿ ಅವರು ಜಿಮ್ಮಿ ಯಂಗ್‌‌ ಮತ್ತು ನಂತರದ ತಿಂಗಳು ರಿಚರ್ಡ್‌‌ ಡುನ್‌‌ರನ್ನು ಸೋಲಿಸಿದರು, ಅದು ಅಲಿ'ಯವರ ಕೊನೆಯ ನಾಕ್‌ಔಟ್‌ ವಿಜಯವಾಯಿತು. ಆ ಪಂದ್ಯದ ನಂತರ, ಆತ ಒಂದು ವೃತ್ತಿಪರ ಮುಷ್ಠಿಯುದ್ಧಪಟು ಮತ್ತು ಮಿಶ್ರ ಸಮರಕಲೆ ಪ್ರವೀಣ ಆಂಟೊನಿಯೋ ಐನೊಕಿಯವರೊಂದಿಗೆ ಪ್ರದರ್ಶನ ಪಂದ್ಯವೊಂದರಲ್ಲಿ ಭಾಗವಹಿಸಿದರು. ಪ್ರಚಾರ ತಂತ್ರವೆಂದು ವ್ಯಾಪಕ ಭಾವನೆಯಿದ್ದರೂ, ಐನೊಕಿಯವರ ವಿರುದ್ಧದ ಪಂದ್ಯವು ಅಲಿ'ಯವರ ಚಲನ ಸಾಮರ್ಥ್ಯದ ಮೇಲೆ ದೀರ್ಘಕಾಲೀನ ಅಪಾಯಕರ ಪ್ರಭಾವ ಬೀರಿತ್ತು. ಪಂದ್ಯದ ಬಹುಪಾಲು ಸಮಯವನ್ನು ನೆಲದ ಮೇಲೆ ಅಲಿ’ಯ ಕಾಲುಗಳಿಗೆ ಹಾನಿ ಮಾಡುವ ಪ್ರಯತ್ನದಲ್ಲಿ ಐನೊಕಿ ಕಳೆದರೆ, ಪಂದ್ಯದ ಬಹುಪಾಲು ಸಮಯವನ್ನು ಪ್ರಹಾರಗಳಿಂದ ತಪ್ಪಿಸಿಕೊಳ್ಳುತ್ತಾ ಹಾಗೂ ಕಟಾಂಜನಕ್ಕೆ ಒರಗಿರುತ್ತಾ ಅಲಿ ಕಳೆದರು. 15 ಸುತ್ತುಗಳ ಕೊನೆಯಲ್ಲಿ, ಪಂದ್ಯವನ್ನು ಸರಿಸಮವೆಂದು ಘೋಷಿಸಲಾಯಿತು. ಆದಾಗ್ಯೂ ಅಲಿ'ಯವರ ಕಾಲುಗಳಲ್ಲಿ, ಸೋಂಕು ಉಂಟಾಗುವ ರೀತಿಯಲ್ಲಿ ರಕ್ತಸ್ರಾವವಾಗುತ್ತಿತ್ತು. ಅವರ ಕಾಲುಗಳಲ್ಲಿ ಎರಡು ಕಡೆ ರಕ್ತ ಗರಣೆ ಕೂಡಾ ಕಟ್ಟಿತ್ತು.
ಸೆಪ್ಟೆಂಬರ್‌ 1976ರಲ್ಲಿ ಯಾಂಕೀ ಕ್ರೀಡಾಂಗಣದಲ್ಲಿ, ಅಲಿಯವರು ಕೆನ್‌ ನಾರ್ಟನ್‌‌‌ರನ್ನು ತಮ್ಮಿಬ್ಬರ ನಡುವಿನ ಮೂರನೇ ಹೋರಾಟದಲ್ಲಿ ಎದುರಿಸಿದರಲ್ಲದೇ, ಪಂದ್ಯದಲ್ಲಿ ಬಹುತೇಕ ಸಮೀಪದ ಅವಿರೋಧ 15-ಸುತ್ತುಗಳ ನಿರ್ಣಾಯಕ/ನಿರ್ಣಯ ಪಂದ್ಯದಲ್ಲಿ ಅಲಿಯವರು ಗೆದ್ದರು. 1977ರಲ್ಲಿ ಆಲ್‌‌ಫ್ರೆಡೋ ಎವಾಂಜೆಲಿಸ್ಟಾ ಮತ್ತು ಯಿಯರ್ನೀ ಷೇವರ್ಸ್‌‌‌ರ ವಿರುದ್ಧದ ಪಂದ್ಯಗಳಲ್ಲಿ ಅಲಿ ತಮ್ಮ ಪ್ರಶಸ್ತಿಯನ್ನು ಕಾಪಾಡಿಕೊಂಡರು. ಕುಸ್ತಿ ಪಂದ್ಯಗಳ ವೈದ್ಯ ಫರ್ಡೀ ಪಚೆಕೋರವರು ಅಲಿ'ಯವರ ತಂಡವನ್ನು ಷೇವರ್ಸ್‌ ಪಂದ್ಯದ ನಂತರ ಅಲಿಯವರನ್ನು ನಿವೃತ್ತಿ ತೆಗೆದುಕೊಳ್ಳುವಂತೆ ಸಲಹೆ ನೀಡಿದುಕ್ಕಾಗಿ ಮುಖಭಂಗ ಮಾಡಿದುದರಿಂದ ತೊರೆದರು.
ಫೆಬ್ರವರಿ 1978ರಲ್ಲಿ, ಅಲಿಯವರು ಹೆವಿವೇಯ್ಟ್‌ ಪ್ರಶಸ್ತಿಯನ್ನು 1976ರ ಒಲಿಂಪಿಕ್ಸ್‌‌‌ ಚಾಂಪಿಯನ್‌ ಲಿಯಾನ್‌‌ ಸ್ಪಿಂಕ್ಸ್‌‌ರೆದುರು ಸೋತರು. ಸೆಪ್ಟೆಂಬರ್‌ 15, 1978ರಂದು ನ್ಯೂ ಅರ್ಲಿಯಾನ್ಸ್‌‌ ಲೂಸಿಯಾನಾ ಮಹಾಗೋಳ/ಸೂಪರ್‌ಡೋಮ್‌‌ ಎಂಬಲ್ಲಿ ಸ್ಪಿಂಕ್ಸ್‌‌ರ ವಿರುದ್ಧ ಹೆವಿವೇಯ್ಟ್‌‌‌ ಪ್ರಶಸ್ತಿಯ WBA ಆವೃತ್ತಿಯಲ್ಲಿ ಅಲಿಯವರು ಮರುಪಂದ್ಯವನ್ನಾಡಿದರಲ್ಲದೇ ದಾಖಲಾರ್ಹ ಮೂರನೇ ಬಾರಿ ಗೆದ್ದರು. ಅಲಿಯವರು ಜೂನ್‌ 27, 1979ರಂದು ಈ ವಿಜಯದ ನಂತರ ನಿವೃತ್ತಿ ಪಡೆದರೂ, ಹೆವಿವೇಯ್ಟ್‌‌‌ ಪ್ರಶಸ್ತಿಯನ್ನು ಅಭೂತಪೂರ್ವ ನಾಲ್ಕನೇ ಬಾರಿ ಗೆಲ್ಲುವ ಯತ್ನದೊಂದಿಗೆ ಪ್ರಸ್ತುತ ಚಾಂಪಿಯನ್‌ ಲ್ಯಾರ್ರಿ ಹೋಮ್ಸ್‌‌ರನ್ನು ಎದುರಿಸಲು 1980ರಲ್ಲಿ ಮರಳಿದರು. 11ನೇ ಸುತ್ತಿಗೆ ಹೊರಬರಲು ಏಂಜಲೋ ಡುಂಡೀ ನಿರಾಕರಿಸಿದ್ದರಿಂದ ಈ ಪಂದ್ಯವು ಅಲಿ'ಯವರ ನಿರ್ಣಾಯಕ/ನಿರ್ಣಯ ಪಂದ್ಯಗಳನ್ನು ಹೊರತುಪಡಿಸಿದ ಸೋಲುಗಳಲ್ಲಿ ಏಕೈಕ ಸೋಲಾಯಿತು. 1981ರಲ್ಲಿ ಅಲಿ'ಯವರ ಅಂತಿಮ ಕುಸ್ತಿಪಂದ್ಯವು ಉದಯೋನ್ಮುಖ ಸ್ಪರ್ಧಿ ಟ್ರೆವರ್‌‌ ಬರ್ಬಿಕ್‌‌‌ರ ಎದುರಿನ 10 ಸುತ್ತುಗಳ ನಂತರ ಅವಿರೋಧ ನಿರ್ಣಾಯಕ/ನಿರ್ಣಯ ಪಂದ್ಯದ ಸೋಲಾಗಿ ಪರಿಣಮಿಸಿತು.
ಅಲಿ'ಯವರ ಹಿರಿಮೆಗಳು
ಮುಹಮ್ಮದ್ ಅಲಿಯವರು ಹೆವಿವೇಯ್ಟ್‌‌‌ ಕುಸ್ತಿಪಂದ್ಯಗಳ ಸುವರ್ಣಯುಗ ಎಂದು ಕರೆಯಲಾದ ತನ್ನ ಯುಗದಲ್ಲಿ ಪ್ರತಿ ಅಗ್ರ ಹೆವಿವೇಯ್ಟ್‌‌‌ ಪಟುವನ್ನು ಸೋಲಿಸಿದ್ದರು. ಅಲಿಯವರು ಇತರೆ ಯಾವುದೇ ಕುಸ್ತಿಪಟುವಿಗಿಂತ ಹೆಚ್ಚು ಬಾರಿ ರಿಂಗ್‌ ನಿಯತಕಾಲಿಕೆ ಯಿಂದ "ವರ್ಷದ ಕುಸ್ತಿಪಟು" ಪಟ್ಟಕ್ಕೆ ಹೆಸರಿಸಲ್ಪಟ್ಟಿರುವುದಲ್ಲದೇ, ಇತರೆ ಯಾವುದೇ ಕುಸ್ತಿಪಟುವಿಗಿಂತ ಹೆಚ್ಚು ಬಾರಿ ರಿಂಗ್‌ ನಿಯತಕಾಲಿಕೆ ಯ "ವರ್ಷದ ಕುಸ್ತಿಪಂದ್ಯ" ಪಂದ್ಯಗಳಲ್ಲಿ ಭಾಗವಹಿಸಿದ್ದರು. ಅವರು ಅಂತರರಾಷ್ಟ್ರೀಯ ಕುಸ್ತಿಪಂದ್ಯ ಶ್ರೇಷ್ಠರ ಪಟ್ಟಿಯಲ್ಲಿ ಸ್ಥಾನ ಗಳಿಸಿರುವರಲ್ಲದೇ ಏಳು ಇತರೆ ಶ್ರೇಷ್ಠರ ಪಟ್ಟಿ ದಾಖಲುಗೊಂಡವರ ಮೇಲೆ ವಿಜಯ ದಾಖಲಿಸಿದ್ದಾರೆ. ಅವರು ಸ್ಪೋರ್ಟ್ಸ್‌‌ ಇಲ್ಲಸ್ಟ್ರೇಟೆಡ್‌‌ ನಿಂದ "ವರ್ಷದ ಕ್ರೀಡಾಪಟು" ಎಂದು ಹೆಸರಿಸಲ್ಪಟ್ಟ ಕೇವಲ ಮೂವರು ಕುಸ್ತಿಪಟುಗಳಲ್ಲಿ ಒಬ್ಬರಾಗಿದ್ದಾರೆ.
1978ರಲ್ಲಿ, ಅಲಿಯವರ ಶಾಶ್ವತ ನಿವೃತ್ತಿಗೆ ಮೂರು ವರ್ಷಗಳ ಮುನ್ನ, ಆತನ ತವರುನಗರವಾದ ಕೆಂಟುಕಿಯ ಲೂಯಿಸ್‌ವಿಲ್ಲೆನ ಸ್ಥಳೀಯ ಪುರಸಭೆಯು ವಾಲ್ನಟ್‌ ಬೀದಿಯನ್ನು ಮುಹಮ್ಮದ್ ಅಲಿ ಬೌವ್ಲ್‌ವಾರ್ಡ್‌ ಎಂದು ನಾಮಕರಣಗೊಳಿಸುವ ವಿಧೇಯಕಕ್ಕೆ 6–5 ಮತಗಳ ಬೆಂಬಲ ಸೂಚಿಸಿತು. ಒಂದೇ ವಾರದೊಳಗೆ 70 ಮಾರ್ಗಫಲಕಗಳಲ್ಲಿ 12 ಫಲಕಗಳನ್ನು ಕದ್ದೊಯ್ಯಲಾಗಿದ್ದರಿಂದ ಇದು ಆ ಸಮಯದಲ್ಲಿ ವಿವಾದಾತ್ಮಕವೆನಿಸಿಕೊಂಡಿತು. ಅದೇ ವರ್ಷದ ಆದಿಭಾಗದಲ್ಲಿ ಜೆಫರ್‌ಸನ್‌ ಕೌಂಟಿ ಸಾರ್ವಜನಿಕ ಶಾಲೆಗಳ ಸಮಿತಿಯೊಂದು ಕೇಂದ್ರೀಯ ಪ್ರೌಢಶಾಲೆಯ ಹೆಸರನ್ನು ಗೌರವಪೂರ್ವಕವಾಗಿ ಆತನ ಹೆಸರಿಗೆ ಬದಲಿಸಲು ಪರಿಗಣಿಸಿದರೂ, ಆ ಪ್ರಸ್ತಾಪವು ಬಿದ್ದುಹೋಯಿತು. ಅದೇನೇ ಇರಲಿ, ಅದೇ ಸಮಯದಲ್ಲಿ, ಮುಹಮ್ಮದ್ ಅಲಿ ಬೌವ್ಲ್‌ವಾರ್ಡ್‌ — ಮತ್ತು ಸ್ವತಃ ಅಲಿಯವರನ್ನು — ಆತನ ತವರು ನಗರವು ಉತ್ತಮ ರೀತಿಯಲ್ಲಿ ಒಪ್ಪಿಕೊಂಡಿತು.
1993ರಲ್ಲಿ, ಅಸೋಸಿಯೇಟೆಡ್‌‌ ಪ್ರೆಸ್‌ ಸಂಸ್ಥೆಯು ಅಮೇರಿಕಾದಲ್ಲಿನ 800ಕ್ಕೂ ಹೆಚ್ಚಿನ ಮರಣಿಸಿದ ಅಥವಾ ಜೀವಿತ ಕ್ರೀಡಾಪಟುಗಳಲ್ಲಿ ಹೆಚ್ಚು ಮಾನ್ಯತೆ ಗಳಿಸಿದ ಕ್ರೀಡಾಪಟುವಾಗಿ ಬೇಬ್‌ ರುತ್‌ರೊಡನೆ ಅಲಿಯವರನ್ನು ಕೂಡಾ ಪರಿಗಣಿಸಲಾಗಿದೆಯೆಂದು ವರದಿ ಮಾಡಿತು. ನ್ಯೇ ಲ್ಯಾವೆಲ್ಲೇ'ರ ಸ್ಪೋರ್ಟ್ಸ್‌‌ ಮಾರ್ಕೆಟಿಂಗ್‌ ಗ್ರೂಪ್‌ ಸಂಸ್ಥೆಯಿಂದ ನಡೆಸಲ್ಪಟ್ಟ ಸಮೀಕ್ಷೆಯು, 12-ವರ್ಷಗಳಿಗೂ ಹೆಚ್ಚಿನ ವಯಸ್ಸಿನ 97%ಕ್ಕೂ ಹೆಚ್ಚಿನ ಸಂಖ್ಯೆಯ ಅಮೇರಿಕನ್ನರು, ಅಲಿ ಮತ್ತು ರುತ್‌‌ ಈರ್ವರನ್ನೂ ಗುರುತಿಸುತ್ತಾರೆ ಎಂದು ಸೂಚಿಸಿತು.
ಅವರು 1997ರ ಅರ್ಥರ್‌‌ ಆಷೆ ಧೈರ್ಯಶಾಲಿ ಪ್ರಶಸ್ತಿಗೆ ಭಾಜನರೂ ಕೂಡಾ ಆಗಿದ್ದಾರೆ.
ನಿವೃತ್ತಿಯ ನಂತರದ ಸಮಯದಲ್ಲಿ
left|thumb|150px|ನಿವೃತ್ತಿಯ ಸಮಯದಲ್ಲಿ ಮುಹಮ್ಮದ್ ಅಲಿ ಅಲಿಯವರು ತೀವ್ರ ತಲೆಗೆ ಪೆಟ್ಟಾಗುವಂತಹವರಿಗೆ ತಗಲುವ ರೋಗವಾದ ಪಾರ್ಕಿನ್‌ಸನ್‌ ಕಾಯಿಲೆ ಪೀಡಿತರಾಗಿದ್ದಾರೆಂದು 1984ರಲ್ಲಿ, ರೋಗನಿದಾನ ಮಾಡಲಾಯಿತು, ಕುಸ್ತಿಪಟುಗಳಂತವರು ಇದಕ್ಕೆ ಹೆಚ್ಚು ತುತ್ತಾಗುವ ಅಪಾಯವನ್ನು ಹೊಂದಿರುತ್ತಾರೆ. ಈ ಅಶಕ್ತತೆಯ ಹೊರತಾಗಿಯೂ ಅವರು ಈಗಲೂ ಪ್ರೀತಿಪಾತ್ರರಾದ ಹಾಗೂ ಸಕ್ರಿಯ ಸಾರ್ವಜನಿಕ ವ್ಯಕ್ತಿಯಾಗಿಯೇ ಉಳಿದಿದ್ದಾರೆ. 1985ರಲ್ಲಿ, ನಡೆದ ರೆಸಲ್‌ಮೇನಿಯಾ ಉದ್ಘಾಟನಾ ಸಮಾರಂಭದಲ್ಲಿ ಅವರು ಅತಿಥಿ ರೆಫರಿಯಾಗಿದ್ದರು. 1987ರಲ್ಲಿ U.S. ಸಂವಿಧಾನದ ದ್ವಿಶತಮಾನೋತ್ಸವದ ಕ್ಯಾಲಿಫೋರ್ನಿಯಾದ ಪ್ರತಿಷ್ಠಾನದಿಂದ U.S. ಸಂವಿಧಾನ ಮತ್ತು ಹಕ್ಕುಗಳ ಮಸೂದೆಯನ್ನು ಅನೇಕ ಉನ್ನತ ಚಟುವಟಿಕೆಗಳಲ್ಲಿ ಬಳಸುವ ಮಹತ್ವವನ್ನು ಸಾರುವಂತಹಾ ವ್ಯಕ್ತಿಯಾಗಿ ಅವರು ಆಯ್ಕೆಯಾಗಿದ್ದರು. ಅಲಿಯವರು U.S. ಸಂವಿಧಾನ'ದ 200ನೇ ಹುಟ್ಟುಹಬ್ಬ/ವರ್ಷದ ಸ್ಮಾರಕೋತ್ಸವಾಚರಣೆಯ ಅಂಗವಾಗಿ 1988ರ ಟೂರ್ನಮೆಂಟ್‌ ಆಫ್‌ ರೋಸಸ್‌ ಪೆರೇಡ್‌ಅನ್ನು ಉದ್ಘಾಟಿಸುತ್ತಾ ತೆಪ್ಪವನ್ನು ಹತ್ತಿ ಪ್ರಯಾಣಿಸಿದರು. ಅವರು ಥಾಮಸ್‌‌ ಹಾಸರ್‌‌‌, ರಚಿತ ಮೌಖಿಕ ಇತಿಹಾಸವನ್ನು ಕೂಡಾ 1991ರಲ್ಲಿ ಪ್ರಕಟಿಸಿದರು.Muhammad Ali: His Life and Times ಅದೇ ವರ್ಷ ಅಲಿಯವರು ಕೊಲ್ಲಿಯುದ್ಧದ ಸಮಯದಲ್ಲಿ ಇರಾಕ್‌ಗೆ ಪ್ರಯಾಣಿಸಿ ಅಮೇರಿಕನ್‌‌ ಒತ್ತೆಯಾಳುಗಳನ್ನು ಬಿಡಿಸುವ ಸಲುವಾಗಿ ನಡೆದ ಸಂಧಾನ ಪ್ರಯತ್ನದ ಭಾಗವಾಗಿ ಸದ್ದಾಮ್‌ ಹುಸೇನ್‌ರನ್ನು ಭೇಟಿಯಾಗಿದ್ದರು. ಅಲಿಯವರಿಗೆ ವಿಶ್ವದಲ್ಲೇ ಅತ್ಯಂತ ಸುಪರಿಚಿತ ಅಮೇರಿಕನ್‌‌ ಎಂದು ಘೋಷಿಸಿ ಸ್ಪಿರಿಟ್‌ ಆಫ್‌ ಅಮೇರಿಕಾ ಪ್ರಶಸ್ತಿಯನ್ನು ನೀಡಲಾಗಿತ್ತು. 1996ರಲ್ಲಿ, ಜಾರ್ಜಿಯಾದ ಅಟ್ಲಾಂಟಾನಲ್ಲಿ ನಡೆದ 1996ರ ಬೇಸಿಗೆ ಒಲಿಂಪಿಕ್ಸ್‌‌‌ನಲ್ಲಿ ಜ್ಯೋತಿಯನ್ನು ಬೆಳಗುವ ಗೌರವವನ್ನು ಅವರಿಗೆ ನೀಡಲಾಗಿತ್ತು.
thumb|right|250px|ಲೂಯಿಸ್‌ವಿಲ್ಲೆ'ಯ ನದಿಯ ಸಮೀಪದಲ್ಲಿ ಅಂತರರಾಜ್ಯ ಹೆದ್ದಾರಿ 64ರಲ್ಲಿರುವ ಮುಹಮ್ಮದ್ ಅಲಿ ಸೆಂಟರ್‌
ಆಂಥನಿ ಪ್ರಾಟ್‌ರು ಆತನನ್ನು ಕ್ರೀಡೆಯನ್ನು ನೋಡಲು ಆಹ್ವಾನಿಸಿದ್ದ 1998ರ AFL (ಆಸ್ಟ್ರೇಲಿಯನ್‌ ಫುಟ್‌ಬಾಲ್‌ ಲೀಗ್‌)ನ ಗ್ರಾಂಡ್‌ ಫೈನಲ್‌ನಲ್ಲಿ ಅವರು ಕಾಣಿಸಿಕೊಂಡಿದ್ದರು. ಅವರು ಪ್ರತಿವರ್ಷ ಲಾಸ್‌‌ ಏಂಜಲೀಸ್‌ ಮ್ಯಾರಥಾನ್‌ ಓಟಗಾರರಿಗೆ ಆರಂಭಿಕ ಸಾಲಿನಲ್ಲಿ ನಿಂತು ಶುಭಕೋರುತ್ತಾರೆ.
1999ರಲ್ಲಿ, BBC ವಾಹಿನಿ ಯು ತನ್ನ ವಾರ್ಷಿಕ BBC ವರ್ಷದ ಕ್ರೀಡಾವ್ಯಕ್ತಿ ಪ್ರಶಸ್ತಿಯ ಸಮಾರಂಭದ ವಿಶೇಷ ಆವೃತ್ತಿಯನ್ನು ನಿರ್ಮಿಸಿದಾಗ, ಅವರ ಶತಮಾನದ ಕ್ರೀಡಾ ವ್ಯಕ್ತಿತ್ವ, ಇತರ ನಾಲ್ಕು ಸ್ಪರ್ಧಿಗಳ ಒಟ್ಟಾರೆ ಮೊತ್ತವನ್ನೂ ಮೀರಿದ ಸಂಖ್ಯೆಯ ಮತಗಳನ್ನು ಗಳಿಸಿ ಅಲಿಯವರು  ಆಯ್ಕೆಯಾಗಿದ್ದರು. 1999ರಲ್ಲಿ ಕುಸ್ತಿಪಟುವೆನಿಸಿಕೊಂಡ ಅವರ ಪುತ್ರಿ ಲೈಲಾ ಅಲಿ ಕೂಡಾ ಆಕೆಯ ತಂದೆಯು : "ಮಹಿಳೆಯರು ಎದೆ ಹಾಗೂ ಮುಖಕ್ಕೆ ಹೀಗೆ ಹೊಡೆಯಲೆಂದು ರಚನೆಗೊಂಡವರಲ್ಲ... ಆ ದೇಹವು [ತನ್ನ ಎದೆಯನ್ನು ತಟ್ಟಿಕೊಳ್ಳುತ್ತಾ] ಇಲ್ಲಿ ಹೊಡೆಯಲೆಂದು ರಚಿತವಾದುದ್ದಲ್ಲ. ಎದೆಗೆ ಹೊಡೆತವನ್ನು ಪಡೆದುಕೊಳ್ಳಲು ... ಬಲವಾದ ಹೊಡೆತ ... ಮತ್ತುಳಿದುದೆಲ್ಲಾ" ಎಂದು ಹಿಂದೆ 1978ರಲ್ಲಿ ಮಹಿಳಾ ಕುಸ್ತಿಪಂದ್ಯಗಳ ಬಗ್ಗೆ ಮಾಡಿದ್ದ ಟೀಕೆಗಳ ಹೊರತಾಗಿಯೂ ಕುಸ್ತಿಪಟುವಾದರು.
ಸೆಪ್ಟೆಂಬರ್‌ 13, 1999ರಂದು, ಗಾಲ್ಟ್‌ ಹೌಸ್‌ ಈಸ್ಟ್‌ನಲ್ಲಿ ನಡೆದ ಸಮಾರಂಭದಲ್ಲಿ ಕೆಂಟುಕಿ ಪ್ರಸಿದ್ಧ ಕ್ರೀಡಾಪಟುಗಳ ಪಟ್ಟಿ ಸಂಸ್ಥೆಯಿಂದ ಅಲಿಯವರು "ಶತಮಾನದ ಕೆಂಟುಕಿ ಕ್ರೀಡಾಪಟು" ಎಂಬ ಗೌರವವನ್ನು ಪಡೆದರು.
2001ರಲ್ಲಿ, ನಿರ್ಮಿಸಲಾದ ಮೈಕೆಲ್‌ ಮಾನ್‌‌‌ರ ನಿರ್ದೇಶನದ ಅಲಿ ಎಂಬ ಶೀರ್ಷಿಕೆಯ ಜೀವನಚರಿತ್ರೆಯ ಚಿತ್ರವೊಂದರಲ್ಲಿ, ವಿಲ್‌ ಸ್ಮಿತ್‌‌ರವರು ಅಲಿಯ ಪಾತ್ರ ವಹಿಸಿದ್ದಾರೆ. ಚಿತ್ರವು ಮಿಶ್ರಿತ ವಿಮರ್ಶೆಗಳನ್ನು ಪಡೆಯಿತು, ಸ್ಮಿತ್‌ ಹಾಗೂ ಪೋಷಕ ನಟ ಜಾನ್‌ ವಾಯ್ಟ್‌ ಅಕಾಡೆಮಿ ಪ್ರಶಸ್ತಿ ನಾಮಾಂಕಿತಗೊಂಡುದರಿಂದ ಪ್ರಧಾನವಾಗಿ ಇದರಲ್ಲಿ ಧನಾತ್ಮಕ ವಿಮರ್ಶೆಗಳು ನಟನೆಗೆ ಸಂಬಂಧಪಟ್ಟಿದ್ದವು. ಅಲಿ ಚಿತ್ರವನ್ನು ನಿರ್ಮಿಸುವ ಮುನ್ನಾ, ಅಲಿಯವರ ಪಾತ್ರವನ್ನು ಸ್ವತಃ ಮುಹಮ್ಮದ್ ಅಲಿಯವರೇ ವೈಯಕ್ತಿಕವಾಗಿ ಆತನನ್ನು ಪಾತ್ರವನ್ನು ಒಪ್ಪಿಕೊಳ್ಳಲು ಕೇಳಿಕೊಳ್ಳುವವರೆಗೆ ವಿಲ್‌ ಸ್ಮಿತ್‌‌ ಸತತವಾಗಿ ನಿರಾಕರಿಸುತ್ತಾ ಬಂದಿದ್ದರು. ಸ್ಮಿತ್‌‌ರ ಪ್ರಕಾರ ಈ ವಿಷಯವಾಗಿ ಅಲಿಯವರು ಸ್ಮಿತ್‌‌ರೊಡನೆ ಹೇಳಿದ ಮೊದಲ ಮಾತೆಂದರೆ : "ನೀನು ನನ್ನ ಪಾತ್ರವನ್ನು ಮಾಡುವಷ್ಟು ದೇಹದಾರ್ಢ್ಯವನ್ನು ಹೊಂದಿಲ್ಲ" ಎಂಬುದಾಗಿತ್ತು.
ನವೆಂಬರ್‌ 17, 2002ರಂದು, ಮುಹಮ್ಮದ್ ಅಲಿಯವರು ಆಫ್ಘಾನಿಸ್ತಾನಕ್ಕೆ "U.N. ಶಾಂತಿದೂತರಾಗಿ" ಹೋಗಿದ್ದರು. ಅವರು ಮೂರು-ದಿನಗಳ ಸೌಹಾರ್ದತಾ ನಿಯೋಗದಲ್ಲಿ ಸಂಯುಕ್ತ ರಾಷ್ಟ್ರ ಸಂಘದ ವಿಶೇಷ ಅತಿಥಿಯಾಗಿ ಕಾಬೂಲ್‌‌ನಲ್ಲಿದ್ದರು.
ಜನವರಿ 8, 2005ರಂದು, ಮುಹಮ್ಮದ್ ಅಲಿಯವರು ಅಧ್ಯಕ್ಷ ಜಾರ್ಜ್‌‌ W. ಬುಷ್‌ರಿಂದ ಅಧ್ಯಕ್ಷೀಯ ನಾಗರಿಕರ ಪದಕವನ್ನು ಪಡೆದರು.
ಅವರು ನವೆಂಬರ್‌ 9, 2005ರಂದು, ನಡೆದ ಶ್ವೇತ ಭವನ ಸಮಾರಂಭವೊಂದರಲ್ಲಿ ಸ್ವಾತಂತ್ರ್ಯದ ಅಧ್ಯಕ್ಷೀಯ ಪದಕವನ್ನು ಪಡೆದುದಲ್ಲದೇ US ಮಾನವ ಹಕ್ಕುಗಳ ಚಳುವಳಿ ಮತ್ತು ಸಂಯುಕ್ತ ರಾಷ್ಟ್ರ ಸಂಘದೊಂದಿಗೆ ಸೇವೆ ಸಲ್ಲಿಸಿದುದಕ್ಕಾಗಿ (ಡಿಸೆಂಬರ್‌ 17, 2005) ಸಂಯುಕ್ತ ರಾಷ್ಟ್ರ ಸಂಘದ ಜರ್ಮನಿ ಸಂಘಟನೆಯ(DGVN) "ಒಟ್ಟೋ ಹಾನ್‌ ಶಾಂತಿಯ ಚಿನ್ನದ ಪದಕ"ವನ್ನು ಬರ್ಲಿನ್‌ನಲ್ಲಿ ನೀಡಲಾಯಿತು.
thumb|250px|ನವೆಂಬರ್‌ 9, 2005ರಂದು, ಶ್ವೇತ ಭವನದಲ್ಲಿ ನಡೆದ ಸಮಾರಂಭದಲ್ಲಿ ಅಧ್ಯಕ್ಷೀಯ ಸ್ವಾತಂತ್ರ್ಯ ಪದಕವನ್ನು ನೀಡಿದ ನಂತರ ಅಧ್ಯಕ್ಷ ಜಾರ್ಜ್‌‌ W. ಬುಷ್‌ರು ಮುಹಮ್ಮದ್ ಅಲಿಯವರನ್ನು ಆಲಿಂಗಿಸಿಕೊಳ್ಳುತ್ತಿರುವುದನ್ನು Mrs. ಲಾನ್ನೀ ಅಲಿ ನೋಡುತ್ತಿದ್ದಾರೆ.
ನವೆಂಬರ್‌ 19, 2005ರಂದು (ಅಲಿ'ಯವರ 19ನೇ ವಿವಾಹ ವಾರ್ಷಿಕೋತ್ಸವ), $60 ದಶಲಕ್ಷ ಮೌಲ್ಯದ ಲಾಭರಹಿತ ಮುಹಮ್ಮದ್ ಅಲಿ ಕೇಂದ್ರವನ್ನು ಲೂಯಿಸ್‌ವಿಲ್ಲೆಯ ಪೇಟೆ ವಲಯದಲ್ಲಿ ಆರಂಭಿಸಲಾಯಿತು. ಅವರ ಕುಸ್ತಿಪಂದ್ಯದ ನೆನಪಿನ ಗುರುತುಗಳನ್ನು ಪ್ರದರ್ಶಿಸುವುದರೊಂದಿಗೆ, ಕೇಂದ್ರವು ಶಾಂತಿ, ಸಾಮಾಜಿಕ ಜವಾಬ್ದಾರಿ, ಗೌರವ ಮತ್ತು ವೈಯಕ್ತಿಕ ಬೆಳವಣಿಗೆಗಳ ಮೇಲಿನ ವಸ್ತುಗಳ ಸಂಗ್ರಹವನ್ನು ಹೊಂದಿದೆ.
ಅಲಿ ಸೆಂಟರ್‌‌ ಜಾಲತಾಣದ ಪ್ರಕಾರ, "ಕುಸ್ತಿಪಂದ್ಯಗಳಿಂದ ತಾನು ನಿವೃತ್ತಿ ಹೊಂದಿದ ನಂತರ, ಅಲಿಯವರು ತಮ್ಮನ್ನು ವಿಶ್ವದಾದ್ಯಂತದ ಮಾನವೀಯ ಚಟುವಟಿಕೆಗಳಿಗೆ ತಮ್ಮನ್ನು ಅರ್ಪಿಸಿಕೊಂಡಿದ್ದಾರೆ. ಅವರು ಓರ್ವ ಶ್ರದ್ಧಾವಂತ ಮಹಮ್ಮದೀಯರಾಗಿದ್ದು, ತಮ್ಮ ಪ್ರಖ್ಯಾತಿ ಹಾಗೂ ಸಾನ್ನಿಧ್ಯವನ್ನು ಹಸಿವು ಹಾಗೂ ಬಡತನ ನಿವಾರಣೆ, ಎಲ್ಲಾ ವಿಧದ ಶೈಕ್ಷಣಿಕ ಯೋಜನೆಗಳಿಗೆ ಬೆಂಬಲ ನೀಡುವುದು ಮತ್ತು ದತ್ತು ತೆಗೆದುಕೊಳ್ಳುವುದನ್ನು ಪ್ರೋತ್ಸಾಹಿಸುವುದು ಮತ್ತು ಜನರು ಪರಸ್ಪರರನ್ನು ಗೌರವಿಸುವುದು ಹಾಗೂ ಚೆನ್ನಾಗಿ ಅರ್ಥ ಮಾಡಿಕೊಳ್ಳಲು ಪ್ರಯತ್ನಿಸಬೇಕೆಂದು ಉತ್ತೇಜನ ನೀಡುತ್ತಾ ವಿಶ್ವವನ್ನೆಲ್ಲಾ ಪ್ರಯಾಣಿಸುತ್ತಾರೆ. 22 ದಶಲಕ್ಷಕ್ಕೂ ಮೀರಿದ ಊಟಗಳ/ಆಹಾರವನ್ನು ಹಸಿದವರಿಗೆ ನೀಡಲು ಅವರು ಸಹಾಯ ಮಾಡಿದ್ದಾರೆ ಎಂದು ಅಂದಾಜಿಸಲಾಗಿದೆ. ಅಲಿಯವರು ಸರಾಸರಿ ವರ್ಷಕ್ಕೆ 200ಕ್ಕೂ ಹೆಚ್ಚು ದಿನಗಳ ಕಾಲ ಪ್ರಯಾಣದಲ್ಲಿರುತ್ತಾರೆ."
ಜನವರಿ 2, 2007ರಂದು ನಡೆದ ಫೆಡ್‌ಎಕ್ಸ್‌ ಆರೆಂಜ್‌ ಬೌಲ್‌ ಪಂದ್ಯಾವಳಿಯಲ್ಲಿ ಅಲಿಯವರು ಲೂಯಿಸ್‌ವಿಲ್ಲೆ ಕಾರ್ಡಿನಲ್ಸ್‌ ತಂಡದ ಗೌರವ ಕಪ್ತಾನ/ನಾಯಕರಾಗಿ 19 ಸಂಖ್ಯೆಯನ್ನು ಹೊಂದಿದ್ದ ಅವರ ಶ್ವೇತವರ್ಣದ ಜಾಕೀಟು/ಜೆರ್ಸಿಯನ್ನು ಧರಿಸಿದ್ದರು. ಅಲಿಯವರಿಗೆ ಜೊತೆಯಾಗಿ ವೇಕ್‌ ಫಾರೆಸ್ಟ್‌ ಡೆಮನ್‌ ಡೀಕನ್‌‌‌ರ ತಂಡದ ಗೌರವ ಕಪ್ತಾನ/ನಾಯಕರಾಗಿದ್ದ ಗಾಲ್ಫ್‌ ದಂತಕಥೆ ಅರ್ನಾಲ್ಡ್‌‌ ಪಾಲ್ಮರ್‌‌ ಮತ್ತು ಮಿಯಾಮಿ ಹೀಟ್‌‌ ತಾರೆ ಡ್ವೇನ್‌ ವೇಡ್‌‌ ಇದ್ದರು.
ಅಲಿ'ಯವರ ತವರುನಗರದಲ್ಲಿನ ಯುವ ಕ್ಲಬ್‌ವೊಂದಕ್ಕೆ ಮತ್ತು ಗುಲಾಬಿಯ ತಳಿಯೊಂದಕ್ಕೆ (ರೋಸಾ ಅಲಿ ) ಅವರ ಹೆಸರನ್ನಿಡಲಾಗಿದೆ. ಜೂನ್‌ 5, 2007ರಂದು ಅವರು, ಪ್ರಿನ್ಸ್‌‌ಟನ್‌ ವಿಶ್ವವಿದ್ಯಾಲಯ'ದ 260ನೇ ಪದವಿಪ್ರದಾನ ಸಮಾರಂಭದಲ್ಲಿ ಮಾನವಶಾಸ್ತ್ರದ ಗೌರವ ಡಾಕ್ಟೋರೇಟ್‌ಅನ್ನು ಪಡೆದರು.
ಅಲಿಯವರು ಅರಿಝೋನಾದ ಸ್ಕಾಟ್ಸ್‌‌ಡೇಲ್‌‌ನಲ್ಲಿ ತನ್ನ ನಾಲ್ಕನೇ ಪತ್ನಿ, ಯೋಲಂಡಾ "ಲಾನ್ನಿ" ಅಲಿಯವರೊಂದಿಗೆ ವಾಸಿಸುತ್ತಿದ್ದಾರೆ. ಮಿಷಿಗನ್‌‌‌ನ ಬೆರ್ರಿಯೆನ್‌ ಸ್ಪ್ರಿಂಗ್ಸ್‌‌ನಲ್ಲಿ ಅವರು ಒಂದು ಮನೆಯನ್ನು ಹೊಂದಿದ್ದು ಅದೀಗ ಮಾರಾಟಕ್ಕಿದೆ. ಜನವರಿ 9, 2007ರಂದು, $1,875,000ಗಳ ಮೊತ್ತಕ್ಕೆ ಅವರು ಕೆಂಟುಕಿಯ ಪಶ್ಚಿಮ ಜೆಫರ್‌ಸನ್‌‌ ಕೌಂಟಿಯಲ್ಲಿ ಗೃಹವೊಂದನ್ನು ಕೊಂಡಿದ್ದಾರೆ. ಲಾನ್ನಿಯವರು ತನ್ನ 20ರ ವಯಸ್ಸಿನ ಕೊನೆಯಲ್ಲಿ ಕ್ಯಾಥೊಲಿಕ್‌ ಧರ್ಮದಿಂದ ಇಸ್ಲಾಂಗೆ ಮತಾಂತರಗೊಂಡಿದ್ದರು.
ಹೆವಿವೇಯ್ಟ್‌‌‌ ಇತಿಹಾಸದಲ್ಲಿನ ಶ್ರೇಯಾಂಕವಿವರಗಳು
right|150px|thumbnail|ಮುಹಮ್ಮದ್ ಅಲಿ'ಯವರ ಕುಸ್ತಿಪಂದ್ಯದ ಕೈಗವಸುಗಳನ್ನು ಅಮೇರಿಕನ್‌‌ ಇತಿಹಾಸದ ಸ್ಮಿತ್‌ಸೋನಿಯನ್‌ ಸಂಸ್ಥೆಯ ರಾಷ್ಟ್ರೀಯ ಐತಿಹಾಸಿಕ ವಸ್ತುಸಂಗ್ರಹಾಲಯದಲ್ಲಿ ಸಂರಕ್ಷಿಸಿಡಲಾಗಿದೆ
ಅಲಿಯವರನ್ನು ಸಾಧಾರಣವಾಗಿ ಸಾರ್ವಕಾಲಿಕ ಶ್ರೇಷ್ಠ ಹೆವಿವೇಯ್ಟ್‌‌‌ ಪಟ್ಟುಗಳಲ್ಲಿ ಒಬ್ಬರನ್ನಾಗಿ ಕುಸ್ತಿಪಂದ್ಯ ವಿಮರ್ಶಕರು ಹಾಗೂ ಇತಿಹಾಸಕಾರರು ಅಭಿಪ್ರಾಯ ಪಡುತ್ತಾರೆ. ಪ್ರಮುಖ ಕುಸ್ತಿಪಂದ್ಯ ನಿಯತಕಾಲಿಕೆಯಾದ ರಿಂಗ್‌ ನಿಯತಕಾಲಿಕೆ ಯು 1998ರ ಸರ್ವಯುಗೀಯ ಶ್ರೇಷ್ಠ ಹೆವಿವೇಯ್ಟ್‌‌‌ ಪಟುಗಳಲ್ಲಿ ನಂಬರ್‌/ಸಂಖ್ಯೆ 1ರ ಶ್ರೇಯಾಂಕವನ್ನು ಅವರಿಗೆ ನೀಡಿತು.
ಅಲಿಯವರನ್ನು ಕುಸ್ತಿಪಂದ್ಯ ಇತಿಹಾಸದಲ್ಲೇ ಎರಡನೇ ಶ್ರೇಷ್ಠ ಕುಸ್ತಿಪಟುವೆಂಬ ಗೌರವವನ್ನು  ESPN.com  ನೀಡಿದೆ, ಇವರ ಮೊದಲಿನ ಸ್ಥಾನ ವೆಲ್ಟರ್‌ವೇಯ್ಟ್‌ ಮತ್ತು ಮಿಡಲ್‌‌ವೇಯ್ಟ್‌‌ ಶ್ರೇಷ್ಠ ಷು/ಸುಗರ್‌‌ ರೇ ರಾಬಿನ್ಸನ್‌‌ರದ್ದಾಗಿದೆ. ಡಿಸೆಂಬರ್‌ 2007ರಲ್ಲಿ, ESPN ವಾಹಿನಿ ಯು ಅಲಿಯವರನ್ನು ಸಾರ್ವಕಾಲಿಕ ಶ್ರೇಷ್ಠ ಹೆವಿವೇಯ್ಟ್‌‌‌ಗಳಲ್ಲಿ ಜೋ ಲೂಯಿಸ್‌‌‌ರ ನಂತರ ತನ್ನ ದ್ವಿತೀಯ ಆಯ್ಕೆಯೆಂದು ಪಟ್ಟಿ ಮಾಡಿತ್ತು.
ಖಾಸಗಿ ಜೀವನ
ಮುಹಮ್ಮದ್ ಅಲಿಯವರು ನಾಲ್ಕು ಬಾರಿ ಮದುವೆಯಾಗಿದ್ದು ಏಳು ಪುತ್ರಿಯರನ್ನೂ ಈರ್ವರು ಪುತ್ರರನ್ನೂ ಹೊಂದಿದ್ದಾರೆ. ಅಲಿಯವರು ತಮ್ಮ ಪ್ರಥಮ ಪತ್ನಿ, ಕಾಕ್‌ಟೇಲ್‌ ಪಾನೀಯ ಸರಬರಾಜು ಪರಿಚಾರಿಕೆ ಸೋನ್ಜಿ ರಾಯ್‌ರನ್ನು ತಮ್ಮ ಮದುವೆಯಾದ ಆಗಸ್ಟ್‌ 14, 1964ರಂದಿಗೆ ಸರಿಸುಮಾರು ಒಂದು ತಿಂಗಳ ಹಿಂದೆಯಷ್ಟೇ ಭೇಟಿ ಮಾಡಿದ್ದರು. ಮಹಿಳೆಯರು ಧರಿಸುವ ಉಡುಪುಗಳ ಬಗೆಗಿನ ಕೆಲ ಮಹಮ್ಮದೀಯ ಕಟ್ಟುಪಾಡುಗಳ ಬಗೆಗಿನ ಭಿನ್ನಾಭಿಪ್ರಾಯಗಳು ಅವರ ವಿಚ್ಛೇದನಕ್ಕೆ ಕಾರಣವಾದವು. ಅವರು ಜನವರಿ 10, 1966ರಂದು ವಿಚ್ಛೇದನ ಪಡೆದುಕೊಂಡರು.
ಆಗಸ್ಟ್‌ 17, 1967ರಂದು, ಅಲಿ (25ನೇ ವಯಸ್ಸಿನಲ್ಲಿ) 17-ವರ್ಷ ವಯಸ್ಸಿನ ಬೆಲಿಂಡಾ ಬಾಯ್ಡ್‌‌ರನ್ನು ಮದುವೆಯಾದರು. ಮದುವೆಯಾದ ನಂತರ, ಆಕೆ ಇಸ್ಲಾಂ/ಮಹಮ್ಮದೀಯ ಧರ್ಮಕ್ಕೆ ಮತಾಂತರಗೊಂಡು ತಮ್ಮ ಹೆಸರನ್ನು ಖಲೀಲಾ ಅಲಿಯೆಂದು ಬದಲಿಸಿಕೊಂಡರೂ ಆಕೆಯ ಕುಟುಂಬ ವರ್ಗದವರು ಮತ್ತು ಸ್ನೇಹಿತರು ಆಕೆಯನ್ನು ಬೆಲಿಂಡಾ ಎಂದೇ ಕರೆಯುತ್ತಿದ್ದರು. ಅವರಿಗೆ ನಾಲ್ಕು ಮಕ್ಕಳಿದ್ದು ಅವರೆಂದರೆ: ಮರಿಯಮ್‌‌ (b. 1968), ಜಮೀಲ್ಲಾ ಮತ್ತು ಲಿಬಾನ್‌ (b. 1970), ಮತ್ತು ಮುಹಮ್ಮದ್ ಅಲಿ Jr. (b. 1972) ಆಗಿದ್ದಾರೆ.
1975ರಲ್ಲಿ, ಅಲಿಯವರು ಓರ್ವ ನಟಿ ಹಾಗೂ ರೂಪದರ್ಶಿಯಾದ ವೆರೋನಿಕಾ ಪೋರ್ಷೆಯವರೊಂದಿಗೆ ಪ್ರಣಯವನ್ನು ಆರಂಭಿಸಿದರು. 1977ರ ಬೇಸಿಗೆ ಹೊತ್ತಿಗೆ ಅಲಿ'ಯವರ ಎರಡನೇ ಮದುವೆ ಮುರಿದು ಬಿದ್ದು ಅವರು ವೆರೋನಿಕಾರನ್ನು ಮದುವೆಯಾದರು. ತಮ್ಮ ಮದುವೆಯ ಹೊತ್ತಿಗೆ ಅವರು ಹಾನಾ ಎಂಬ ಹೆಣ್ಣು ಮಗುವನ್ನು ಹೊಂದಿದ್ದರಲ್ಲದೇ ವೆರೋನಿಕಾ ಅವರ ಎರಡನೇ ಮಗುವಿಗೆ ತಾಯಾಗಲಿದ್ದರು. ಅವರ ಎರಡನೇ ಮಗಳು ಲೈಲಾರು, ಡಿಸೆಂಬರ್‌ 1977ರಂದು ಜನಿಸಿದರು. 1986ರ ವೇಳೆಗೆ, ಅಲಿ ಮತ್ತು ವೆರೋನಿಕಾ ವಿಚ್ಛೇದನವನ್ನು ಪಡೆದಿದ್ದರು.
ನವೆಂಬರ್‌ 19, 1986ರಂದು, ಅಲಿಯವರು ಯೋಲಂಡಾ ಅಲಿಯವರನ್ನು ಮದುವೆಯಾದರು. ಅವರು 1964ರಿಂದಲೇ ಲೂಯಿಸ್‌ವಿಲ್ಲೆ ನಗರದಲ್ಲಿ ಸ್ನೇಹಿತರಾಗಿದ್ದರು. ಅವರಿಗೆ 5 ವರ್ಷದ ಅಸಾದ್‌‌ ಅಮಿನ್‌ ಎಂಬ ಓರ್ವ ದತ್ತು ತೆಗೆದುಕೊಂಡ ಪುತ್ರನಿದ್ದಾನೆ.
ಅಲಿಯವರು ವಿವಾಹಬಾಹಿರ ಸಂಬಂಧಗಳಿಂದ ಮಿಯಾ ಮತ್ತು ಖಲೀಲಾ ಎಂಬ ಇನ್ನೆರಡು ಪುತ್ರಿಯರನ್ನು ಹೊಂದಿದ್ದಾರೆ.
ಮಾಧ್ಯಮಗಳು ಮತ್ತು ಜನಪ್ರಿಯ ಸಂಸ್ಕೃತಿಯಲ್ಲಿ ಅಲಿ
ಓರ್ವ ವಿಶ್ವ ಚಾಂಪಿಯನ್‌ ಕುಸ್ತಿಪಟು ಮತ್ತು ಸಾಮಾಜಿಕ ಕಾರ್ಯಕರ್ತರಾಗಿ, ಅಲಿಯವರು ಅನೇಕ ಪುಸ್ತಕಗಳು, ಚಲನಚಿತ್ರಗಳು ಮತ್ತು ಇತರೆ ಸೃಜನಾತ್ಮಕ ಕೃತಿಗಳ ವಿಷಯವಸ್ತುವಾಗಿದ್ದಾರೆ. 1963ರಲ್ಲಿ, ಅವರು I ಆಮ್‌ ದ ಗ್ರೇಟೆಸ್ಟ್‌‌‌! ಎಂಬ ಶೀರ್ಷಿಕೆಯ ಕೊಲಂಬಿಯಾ ರೆಕಾರ್ಡ್ಸ್‌ನ ಮಾತುಕತೆಯ ಆಲ್ಬಂಅನ್ನು ಬಿಡುಗಡೆಗೊಳಿಸಿದರು. ಅವರು ಸ್ಪೋರ್ಟ್ಸ್‌‌ ಇಲ್ಲಸ್ಟ್ರೇಟೆಡ್‌‌ ನ ಮುಖಪುಟದಲ್ಲಿ ಮೈಕೆಲ್‌ ಜೋರ್ಡಾನ್‌ರ ನಂತರ ಅತಿಹೆಚ್ಚು ಎಂದರೆ 37 ವಿವಿಧ ಸಂದರ್ಭಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ರಿಚರ್ಡ್‌ ಡುರ್ಹಾಮ್‌‌ರೊಡನೆ ಬರೆಯಲ್ಪಟ್ಟ ಅವರ ಆತ್ಮಚರಿತ್ರೆ ದ ಗ್ರೇಟೆಸ್ಟ್‌‌‌‌‌ : ಮೈ ಓನ್‌ ಸ್ಟೋರಿ ಯನ್ನು 1975ರಲ್ಲಿ ಪ್ರಕಟಿಸಲಾಯಿತು. ಕೋಲಾಹಲಕಾರಿ ಪಂದ್ಯ/ರಂಬಲ್‌ ಇನ್‌ ದ ಜಂಗಲ್‌‌ ಬಗೆಗಿನ ವೆನ್‌‌ ವೀ ವೆರ್‌ ಕಿಂಗ್ಸ್ ‌‌, ಎಂಬ 1996ರ ಸಾಕ್ಷ್ಯಚಿತ್ರ ಅಕಾಡೆಮಿ ಪ್ರಶಸ್ತಿಯನ್ನು ಗೆದ್ದುಕೊಂಡಿತಲ್ಲದೇ, 2001ರ ಜೀವನಚರಿತ್ರೆ ಕುರಿತ ಚಲನಚಿತ್ರ ಅಲಿ ಯು ವಿಲ್‌ ಸ್ಮಿತ್‌‌'ರ ನಾಯಕ ಪಾತ್ರದ ನಟನೆಗೆ ಆಸ್ಕರ್‌ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿತ್ತು.
ರಂಗಭೂಮಿಗೆ ನೀಡಿದ ಕೊಡುಗೆಗಳಿಗಾಗಿ 6801 ಹಾಲಿವುಡ್‌ ಬೌವ್ಲ್‌ವಾರ್ಡ್‌‌ನಲ್ಲಿ ಹಾಲಿವುಡ್‌‌ ವಾಕ್‌ ಆಫ್‌ ಫೇಮ್‌ನಲ್ಲಿ ಮುಹಮ್ಮದ್ ಅಲಿಯವರ ಹೆಸರಿನಲ್ಲಿ ತಾರೆಯೊಂ/ನಕ್ಷತ್ರವೊಂದನ್ನು ಸ್ಥಾಪಿಸುವ ಮೂಲಕ ಅವರನ್ನು ಗೌರವಿಸಲಾಗಿದೆ.
ವೃತ್ತಿಪರ ಕುಸ್ತಿಪಂದ್ಯ ದಾಖಲೆಗಳು
Vacated title on 1979-09-06 Retained WBA/WBC Heavyweight titles Won WBA/WBC Heavyweight titles Vacated title later in 1974 Match was for WBA/WBC Heavyweight titles Vacated title in 1971 Stripped of titles on 1967-04-28 Won WBA Heavyweight title Stripped of WBA title on 1964-06-19
ಹೊರಗಿನ ಕೊಂಡಿಗಳು
ವರ್ಗ:ಮುಹಮ್ಮದ್ ಅಲಿ ವರ್ಗ:1942ರ ಜನನಗಳು ವರ್ಗ:ಜೀವಿತ ವ್ಯಕ್ತಿಗಳು ವರ್ಗ:ಕ್ರೀಡಾಪಟುಗಳು
ಐದು ದೊಡ್ಡ ವ್ಯಕ್ತಿತ್ವದ ಸ್ವಭಾವಗಳು
ಈ ಐದು ಗುಣಾಂಶಗಳೆಂದರೆ ಮುಕ್ತತೆ, ಮನಸ್ಸಾಕ್ಷಿ, ಬಹಿರ್ಮುಖತೆ, ಒಪ್ಪಿಕೊಳ್ಳುವಿಕೆ, ಮತ್ತು ನ್ಯೂರೋಟಿಸಿಸಂ (OCEAN, ಅಥವಾ ಮರುಜೋಡಣೆ ಮಾಡಿದಲ್ಲಿ CANOE). ಸಮಚಿತ್ತತೆಯ ಗುಣಾಂಶವನ್ನು ಕೆಲವು ಸಲ ಭಾವನಾತ್ಮಕ ಸಧೃಢತೆ ಎಂದು ಹೇಳಲಾಗುತ್ತದೆ. ಮುಕ್ತತೆಯ ಅಂಶವನ್ನು ಹೇಗೆ ವ್ಯಾಖ್ಯಾನಿಸಬೇಕೆಂಬ ವಿಷಯದಲ್ಲಿ ಕೆಲವು ಭಿನ್ನಾಭಿಪ್ರಾಯಗಳಿವೆ, ಕೆಲವು ಸಲ ಇದನ್ನು ಬುದ್ಧಿ ಶಕ್ತಿ ಎಂದು ಕರೆಯಲಾಗಿದೆ. ಪ್ರತಿಗುಣಾಂಶ ಹೆಚ್ಚು ನಿರ್ಧಿಷ್ಟ ಚಹರೆಗಳ ಗುಂಪನ್ನು ಒಳಗೊಂಡಿದ್ದು ಅವು ಪರಸ್ಪರ ಪೂರಕವಾಗಿರುತ್ತವೆ. ಉದಾಹರಣೆಗೆ, ಬಹಿರ್ಮುಖತೆ ಸಮಾಜಮುಖಿ, ಉತ್ತೇಜಕತೆ, ಅರಸುವಿಕೆ, ತಹತಹಿಕೆ ಮತ್ತು ಇತ್ಯಾತ್ಮಕ ಭಾವನೆಗಳಿಗಿಂತ ಸಂಬಂಧಿ ಗುಣಾಂಶಗಳನ್ನು ಹೊಂದಿದೆ.
ಈ ಐದು ಗುಣಾಂಶಗಳ ಮಾದರಿ ಶುದ್ಧಾಂಗವಾಗಿ ವ್ಯಕ್ತಿತ್ವದ ವಿವರಣಾತ್ಮಕ ಮಾದರಿ. ಆದರೆ ಮನಶಾಸ್ತ್ರಜ್ಞರು ಈ ಐದು ಗುಣಾಂಶಗಳಿಗೆ ಸಂಬಂಧಿಸಿದಂತೆ ಅನೇಕ ತಾತ್ವಿಕತೆಗಳನ್ನು ರೂಪಿಸಿದ್ದಾರೆ.
ಸ್ಥೂಲ ಅವಲೋಕನ
ಐದು ದೊಡ್ಡ ಗುಣಾಂಶಗಳು ಮತ್ತು ಅವುಗಳನ್ನು ರೂಪಿಸಿರುವ ಚಹರೆಗಳನ್ನು ಈ ಮುಂದಿನಂತೆ ಸಂಕ್ಷಿಪ್ತಗೊಳಿಸಬಹುದು:
ಈ ಐದು ದೊಡ್ಡ ಗುಣಾಂಶಗಳ ಮಾದರಿ ವ್ಯಕ್ತಿತ್ವ ಮನಶಾಸ್ತ್ರದ ಚರಿತ್ರೆಯಲ್ಲಿ ಹೆಚ್ಚು ಸಮಗ್ರ ಅನುಭವಜನ್ಯ ಮತ್ತು ದತ್ತಾಂಶ ಪ್ರೇರಿತ ಸಂಶೋಧನೆ ಎಂದು ಪರಿಗಣಿಸಲ್ಪಟ್ಟಿದೆ. ಮಾನವ ವ್ಯಕ್ತಿತ್ವದ ಚಹರೆ ಮತ್ತು ಸಂರಚನೆಗಳನ್ನು ಗುರುತಿಸುವುದು ಇಡೀ ಮನಶಾಸ್ತ್ರದಲ್ಲೇ ಒಂದು ಮೂಲಭೂತ ಗುರಿಯಾಗಿದೆ. ಮೂರು ಅಥವಾ ನಾಲ್ಕು ದಶಕಗಳ ಸಂಶೋಧನೆಯಿಂದ ಅನೇಕ ಸ್ವತಂತ್ರ ಸಂಶೋಧಕರು (ಡಿಗ್ಮನ್, ೧೯೯೦) ಈ ಐದು ವಿಶಾಲ ಗುಣಾಂಶಗಳನ್ನು ಕ್ರಮೇಣ ಕಂಡುಕೊಂಡು ಅವುಗಳನ್ನು ನಿರೂಪಿಸಿದ್ದಾರೆ. ಈ ಸಂಶೋಧಕರು ಗೊತ್ತಿರುವ ಎಲ್ಲಾ ವ್ಯಕ್ತಿತ್ವ ಚಹರೆಗಳ ಬಗ್ಗೆ ಅಧ್ಯಯನ ಪ್ರಾರಂಭಿಸಿ ನಂತರ ಈ ಚಹರೆಗಳ ನೂರಾರು ಆಯಾಮಗಳನ್ನು ವಿಶ್ಲೇಷಿಸಿ (ವರದಿ, ದತ್ತಾಂಶ ಪ್ರಶ್ನಾವಳಿ, ಪೀರ್ ರೇಟಿಂಗ್ಸ್ ಪ್ರಾಯೋಗಿಕ ವ್ಯವಸ್ಥೆಯಿಂದ ವಸ್ತುನಿಷ್ಟ ಮಾಪನ) ವ್ಯಕ್ತಿತ್ವದ ಮೂಲಭೂತ ಒಳಾಂಶಗಳನ್ನು ಕಂಡುಕೊಂಡರು.
ಈ ಪ್ರಾರಂಭಿಕ ಮಾದರಿಯನ್ನು ೧೯೫೦ರ ಕೊನೆಯ ಭಾಗದಲ್ಲಿ ಅರ್ನೆಸ್ಟ್ ಟ್ಯೂಪ್ಸ್ ಮತ್ತು ರೇಮಂಡ್ ಕ್ರಿಸ್ಟಲ್ ಅಮೇರಿಕಾದ ಏರ್‌ಫೋರ್ಸ್ ಸಿಬ್ಬಂದಿ ಲ್ಯಾಬೋರೇಟರಿಯಲ್ಲಿ ಮಾಡಿದ ಕೆಲಸದ ಮೂಲಕ ಅಭಿವೃದ್ಧಿ ಪಡಿಸಿದರು, ದುರದೃಷ್ಟವಶಾತ್ ಅವರು ತಮ್ಮ ಕೆಲಸವನ್ನು ಕೇವಲ ಒಂದು ತಾಂತ್ರಿಕ ವರದಿಯಲ್ಲಿ ಮಾತ್ರ ದಾಖಲಿಸಿದ್ದರು (ಟ್ಯೂಪ್ಸ್, E.C., & ಕ್ರಿಸ್ಟಲ್, R.E., ಟ್ರೈಟ್ ರೇಟಿಂಗ್ಸ್ ಆಧಾರಿತ ಪುನರಾವರ್ತಿತ ವ್ಯಕ್ತಿತ್ವ ಗುಣಾಂಶಗಳು. ತಾಂತ್ರಿಕ ವರದಿ ASD-TR-೬೧-೯೭, ಲ್ಯಾಕ್‌ಲ್ಯಾಂಡ್ ಏರ್ ಫೋರ್ಸ್ ಸಿಸ್ಟಮ್ಸ್ ಬೇಸ್, TX: ಸಿಬ್ಬಂದಿ ಲ್ಯಾಬೊರೇಟರಿ, ಏರ್ ಫೋರ್ಸ್ ಸಿಸ್ಟಮ್ಸ್ ಕಮ್ಯಾಂಡ್, ೧೯೬೧). ೧೯೯೦ರಲ್ಲಿ, ಜೆ.ಎಮ್. ಡಿಗ್ಮನ್ ವ್ಯಕ್ತಿತ್ವದ ಬಗೆಗಿನ ತಮ್ಮ ಐದು ಗುಣಾಂಶಗಳ ಮಾದರಿಯನ್ನು ರೂಪಿಸಿದರು, ನಂತರ ಇದನ್ನು ಗೋಲ್ಡ್‌ಬರ್ಗ್ ಉನ್ನತ ಮಟ್ಟದ ಸಂಘಟನೆಯಾಗಿ ವಿಸ್ತರಿಸಿದರು (ಗೋಲ್ಡ್‌ಬರ್ಗ್, ೧೯೯೩). ಈ ಐದು ಪ್ರಮುಖ ಕ್ಷೇತ್ರಗಳು ಗೊತ್ತಿರುವ ಎಲ್ಲಾ ವ್ಯಕ್ತಿತ್ವ ಚಹರೆಗಳನ್ನು ತಮ್ಮಲ್ಲಿ ಒಳಗೊಂಡು ಮತ್ತು ಒಳಗಾಗಿಸಿಕೊಂಡು ಎಲ್ಲಾ ವ್ಯಕ್ತಿತ್ವ ಚಹರೆಗಳ ಪ್ರಾಥಮಿಕ ಸಂರಚನೆಯನ್ನು ಪ್ರತಿನಿಧಿಸುತ್ತವೆ. ಮನಶಾಸ್ತ್ರಜ್ಞರು ನಿರಂತರವಾಗಿ ಪ್ರಸ್ತಾಪಿಸುತ್ತಿದ್ದ ಒಂದರ ಮೇಲೊಂದು ಕುಳಿತು ಗೊಂದಲ ಉಂಟುಮಾಡುತ್ತಿದ್ದ ಕೆಳಹಂತದ ವ್ಯಕ್ತಿತ್ವ ಪರಿಕಲ್ಪನೆಗಳ ಅಸ್ತವ್ಯಸ್ತತೆಗೆ ಅವರು ಒಂದು ಸುವ್ಯವಸ್ಥೆಯನ್ನು ರೂಪಿಸಿದರು. ಈ ಐದು ಗುಣಾಂಶಗಳು ವ್ಯಕ್ತಿತ್ವ ಮನಶಾಸ್ತ್ರಜ್ಞದ ಎಲ್ಲ ಸಂಶೋಧನೆ ಮತ್ತು ತಾತ್ವಿಕತೆಗಳಾನ್ನು ಸಮಗ್ರೀಕರಿಸಲು ಒಂದು ಸಮೃದ್ಧ ಪರಿಕಲ್ಪನಾತ್ಮಕ ಚೌಕಟ್ಟನ್ನು ಒದಗಿಸುತ್ತವೆ. ಈ ಐದು ದೊಡ್ಡ ವ್ಯಕ್ತಿತ್ವಗಳು "Five Factor Model" ಅಥವಾ FFM (ಕೋಸ್ಟಾ & ಮೆಕ್‌ಕ್ರೇ, ೧೯೯೨), ಮತ್ತು ವ್ಯಕ್ತಿತ್ವದ ಜಾಗತಿಕ ಗುಣಾಂಶಗಳು ಎಂದು ಕೂಡ ಕರೆಯಲಾಗುತ್ತದೆ (ರಸ್ಸೆಲ್ & ಕರೋಲ್, ೧೯೯೪).
ಕೊನೇಪಕ್ಷ ನಾಲ್ಕು ತಂಡಗಳ ಸಂಶೋಧಕರು ಈ ಸಮಸ್ಯೆಯ ಬಗ್ಗೆ ಅನೇಕ ದಶಕಗಳ ಕಾಲ ಸ್ವತಂತ್ರವಾಗಿ ಕೆಲಸ ಮಾಡಿ,    ಸಾಮಾನ್ಯವಾದ ಅದೇ ಐದು ದೊಡ್ಡ ಗುಣಾಂಶಗಳನ್ನು ಗುರುತಿಸಿದ್ದಾರೆ, ಮೊದಲಿಗೆ ಟ್ಯೂಪ್ಸ್ ಮತ್ತು ಕ್ರಿಸ್ಟಲ್,     ನಂತರ ಇಲ್ಲಿ ನೋಯಿಸ್ ವಿಶ್ವವಿದ್ಯಾಲಯದ ಕ್ಯಾಟಿಲ್ಲನ ಒರೆಗಾನ್ ರಿಸರ್ಚ್ ಇನ್ಸ್‌ಟಿಟ್ಯೂಟಿನಲ್ಲಿ ಗೋಲ್ಡ್‌ಬರ್ಗ್ ಮತ್ತು ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಹೆಲ್ತ್‌ನಲ್ಲಿ ಕೋಸ್ಟಾ ಮತ್ತು ಮ್ಯಾಕ್‌ಕ್ರೇ.
ಈ ಚಹರೆಗಳು ಉನ್ನತ ಮಟ್ಟದಲ್ಲಿ ವ್ಯಕ್ತಿತ್ವವನ್ನು ಸಂಘಟಿಸುತ್ತವೆ ಎಂಬುದನ್ನು ಗಮನಿಸುವುದು ಮುಖ್ಯ ಮತ್ತು ನಿಯಮಿತವಾದ ಕೆಳಮಟ್ಟದ ವ್ಯಕ್ತಿತ್ವ ಚಹರೆಗಳ ಚೌಕಟ್ಟು ನಿರ್ಮಾಣಕ್ಕಾಗಿ ಪರಿಕಲ್ಪನಾತ್ಮಕವಾಗಿ ತುಂಬಾ ನೆರವಾಗುತ್ತವೆ. ಆದರೂ ಈ ಐದು ಚಹರೆಗಳು ತುಂಬಾ ವಿಶಾಲ ಮತ್ತು ಸಮಗ್ರವಾಗಿರುವುದರಿಂದ ಅನೇಕ ಕೆಳಮಟ್ಟದ ಚಹರೆಗಳ ನಿಜವಾದ ವರ್ತನೆಯನ್ನು ವಿವರಿಸಲು ಮತ್ತು ಊಹಿಸಲು ಇವು ಅಷ್ಟು ಶಕ್ತಿಯುತ ಸಾಧನಗಳಾಗಲಾರವು. ಅನೇಕ ಅಧ್ಯಯನಗಳು ಪ್ರಾಥಮಿಕ ಹಂತದ ಚಹರೆಗಳ ಅನೇಕ ಮುಖಚರ್ಯೆಗಳು ನಿಜವಾದ ವರ್ತನೆಯನ್ನು ಊಹಿಸಲು ತುಂಬಾ ಪರಿಣಾಮಕಾರಿ ಎಂದು ಖಚಿತಪಡಿಸಿವೆ (ಉದಾಹರಣೆಗೆ ಮೆರ್ಷನ್ & ಗೊರ್ಸುಚ್, ೧೯೮೮ ; ಪಾವ್‌ನೋನನ್ & ಆಷ್ಟನ್, ೨೦೦೧ )
ಆದರೂ ಈ ಚಹರೆಗಳ ಗುಂಪುಗಳು ಅಂಕಿ ಸಂಖ್ಯೆಗಳ ಸರಾಸರಿಯಾಗಿದ್ದು ವೈಯಕ್ತಿಕ ವ್ಯಕ್ತಿತ್ವ ಚಿತ್ರಣದಲ್ಲಿ ಇದಕ್ಕೆ ಹೊರತಾದ ವ್ಯಕ್ತಿತ್ವ ಅಸ್ತಿತ್ವದಲ್ಲಿರಬಹುದು. ಮುಕ್ತತೆಯಲ್ಲಿ ಅತಿ ಹೆಚ್ಚು ರೇಟಿಂಗ್ ಪಡೆದವರು ಸಾಮಾನ್ಯವಾಗಿ ಬೌದ್ಧಿಕ ಕುತೂಹಲ, ಭಾವನೆಗಳಿಗೆ ತೆರೆದ ಮನಸು, ಕಲೆಯಲ್ಲಿ ಆಸಕ್ತಿ ಮತ್ತು ಹೊಸ ಪ್ರಯತ್ನಗಳ ಬಗೆಗೆ ಒಲವು ಮತ್ತು ಇಚ್ಛೆ ಹೊಂದಿರುತ್ತಾರೆ. ಆದರೂ ಒಬ್ಬ ನಿರ್ಧಿಷ್ಟ ವ್ಯಕ್ತಿ ಮುಕ್ತತೆಯಲ್ಲಿ ಹೆಚ್ಚು ರೇಟಿಂಗ್ ಪಡೆದು ಹೊಸ ಸಂಸ್ಕೃತಿಗಳ ಬಗೆಗಿನ ಅವಿಷ್ಕಾರದ ಬಗ್ಗೆ ಆಸಕ್ತಿ ತೋರಬಹುದು ಆದರೆ ಆತನಿಗೆ ಕಲೆ ಮತ್ತು ಕಾವ್ಯದ ಬಗ್ಗೆ ಅಂತಹ ಆಸಕ್ತಿ ಇಲ್ಲದೆಯೂ ಇರಬಹುದು. ಸಾಂದರ್ಭಿಕ ಪ್ರಭಾವಗಳು ಕೂಡ ಅಸ್ತಿತ್ವದಲ್ಲಿರುತ್ತವೆ, ಬಹಿರ್ಮುಖಿ ಸ್ವಭಾವದವರಿಗೆ ಆಗಿಂದಾಗ್ಗೆ ಜನರಿಂದ ದೂರ ಉಳಿಯುವ ಅಗತ್ಯ ಉಂಟಾಗಬಹುದು.
ಮುಕ್ತತೆ ಮತ್ತು ಅನುಭವ
ಮುಕ್ತತೆ, ಕಲೆ, ಭಾವನಾತ್ಮಕತೆ, ಸಾಹಸ, ಅಸಾಮಾನ್ಯ ವಿಚಾರಗಳು, ಕಾಲ್ಪನಿಕತೆ, ಕುತೂಹಲ ಮತ್ತು ಅನುಭವಾತ್ಮಕ ವೈವಿಧ್ಯತೆಗಳ ಬಗೆಗಿನ ಸಾಮಾನ್ಯ ಮೆಚ್ಚುಗೆ. ಈ ಚಹರೆಗಳು ಸರಳವಾದ, ಸಾಂಪ್ರದಾಯಿಕ ಜನರಿಂದ ಕಲ್ಪನಾತ್ಮಕ ವ್ಯಕ್ತಿಗಳನ್ನು ವಿಶಿಷ್ಟೀಕರಿಸಿ ನೋಡುತ್ತವೆ. ಹೊಸ ಅನುಭವಗಳಿಗೆ ಮುಕ್ತವಾಗಿರುವ ವ್ಯಕ್ತಿಗಳು ಬೌದ್ಧಿಕ ಕುತೂಹಲಿಗಳು, ಕಲೆಯ ಬಗ್ಗೆ ಮೆಚ್ಚುಗೆ ಮತ್ತು ಸೌಂದರ್ಯಕ್ಕೆ ಸೂಕ್ಷ್ಮಜ್ಞರಾಗಿರುತ್ತಾರೆ. ಬಿಗುಮಾನದ ವ್ಯಕ್ತಿಗಳಿಗೆ ಹೋಲಿಸಿದರೆ ಅವರು ಹೆಚ್ಚು ಕ್ರಿಯಾಶೀಲರು ಮತ್ತು ತಮ್ಮ ಭಾವನೆಗಳ ಬಗ್ಗೆ ಎಚ್ಚರವಾಗಿರುತ್ತಾರೆ. ಇಂತಹವರು ಅಸಂಪ್ರದಾಯಿಕ ನಂಬಿಕೆಗಳನ್ನು ಹೊಂದಿರುತ್ತಾರೆ.
ಮುಕ್ತತೆಯಲ್ಲಿ ಕಡಿಮೆ ಅಂಕಗಳಿಂದ ಜನ ಹೆಚ್ಚು ಸಾಂಪ್ರದಾಯಿಕ ಮತ್ತು ಪಾರಂಪರಿಕ ಆಸಕ್ತಿಗಳನ್ನು ಹೊಂದಿರುತ್ತಾರೆ. ಅವರು ಸಂಕೀರ್ಣತೆ, ಸಂಧಿಗ್ಧತೆ ಮತ್ತು ಮಾರ್ಮಿಕತೆಯ ಬದಲು, ಸರಳ, ನೇರವಾದುದಕ್ಕೆ ಆಧ್ಯತೆ ಕೊಡುತ್ತಾರೆ. ಅವರು ಕಲೆ ಮತ್ತು ವಿಜ್ಞಾನವನ್ನು ಅನುಮಾನದಿಂದ ನೋಡಬಹುದು, ಇವೆಲ್ಲಾ ಆಸಕ್ತಿದಾಯಕವಲ್ಲ ಎಂದು ಭಾವಿಸಬಹುದು. ಮುಕ್ತತೆ ಬಗೆಗಿನ ಕೆಲವು ಸ್ವ ಹೇಳಿಕೆಗಳೆಂದರೆ:
ಮನಸಾಕ್ಷಿತ್ವ
ಮನಸಾಕ್ಷಿತ್ವ ವೆಂದರೆ, ಸ್ವಯಂಶಿಸ್ತು, ಕರ್ತವ್ಯ ಪರತೆ, ಸಾಧನೆಯ ಉದ್ದೇಶವಿರುವ ಸ್ವಭಾವ. ಈ ಚಹರೆಗಳು ತಕ್ಷಣದ ವರ್ತನೆಯ ಬದಲು ಯೋಜಿತ ವರ್ತನೆಗೆ ಆದ್ಯತೆ ಕೊಡುತ್ತವೆ. ನಾವು ನಮ್ಮ ತಹತಹಿಕೆಗಳಾನ್ನು ನಿರ್ದೇಶಿಸುವ, ನಿಯಮಿತಗೊಳಿಸುವ ಮತ್ತು ನಿಯಂತ್ರಿಸುವ ಸ್ವಭಾವದ ಮೇಲೆ ಪ್ರಭಾವ ಬೀರುತ್ತವೆ. ಮನಸ್ಸಾಕ್ಷಿತ್ವ ಸಾಧನೆಯ ಅಗತ್ಯ (NAch) ಎಂಬ ಅಂಶವನ್ನು ಒಳಗೊಳ್ಳುತ್ತವೆ.
ಬಹಿರ್ಮುಖತೆ
ಬಹಿರ್ಮುಖತೆ ಇತ್ಯಾತ್ಮಕ ಭಾವನೆಗಳು, ಚಿಕಿತ್ಸಕ ಗುಣ ಮತ್ತು ಇತರರ ಸಾಂಗತ್ಯದಿಂದ ಉತ್ತೇಜಿತಗೊಳ್ಳುವ ಗುಣಗಳಿಂದ ರೂಪಿತವಾಗಿದೆ. ಬಾಹ್ಯ ಜಗತ್ತಿನೊಂದಿಗೆ ಒಡನಾಡುವ ಗುಣದಿಂದ ಈ ಚಹರೆ ಗುರುತಿಸಲ್ಪಟ್ಟಿದೆ. ಬಹಿರ್ಮುಖಿಗಳು ಜನರೊಡನೆ ಒಡನಾಡುವ ಚೈತನ್ಯಶೀಲರನ್ನಾಗಿ ಗ್ರಹಿಸಲಾಗಿದೆ. ಅವರು ಉತ್ಸಾಹಿಗಳು, ಕ್ರಿಯಾಶೀಲ ವ್ಯಕ್ತಿಗಳಾಗಿದ್ದು, "ಆಗಬಹುದು!" ಅಥವಾ "ಹೋಗೋಣ ನಡೆಯಿರಿ!"ಎನ್ನುತ್ತಾರೆ ರೋಮಾಂಚರನದ ಅವಕಾಶಗಳಿಗಾಗಿ. ಗುಂಪುಗಳಲ್ಲಿರುವಾಗ ಅವರು ಮಾತನಾಡಲು, ತಮ್ಮನ್ನು ತಾವು ದೃಢೀಕರಿಸಿಕೊಳ್ಳಲು ತಮ್ಮೆಡೆಗೆ ಗಮನ ಸೆಳೆದುಕೊಳ್ಳಲು ಇಷ್ಟಪಡುತ್ತಾರೆ.
ಅಂತರ್ಮುಖಿಗಳಿಗೆ ಸಾಮಾಜಿಕ ವಿಜೃಂಭಣೆ ಮತ್ತು ಬಹಿರ್ಮುಖಿಗಳ ಚಟುವಟಿಕೆಯ ಮಟ್ಟದ ಕೊರತೆ ಇರುತ್ತದೆ. ಅವರು ಹೆಚ್ಚು ಮೌನಿಯಾಗಿರಲು, ಪ್ರಾಮುಖ್ಯತೆ ಬಯಸದ, ಉದ್ದೇಶ ಪೂರ್ವಕವಾಗಿ ಮತ್ತು ಸಾಮಾಜಿಕ ಜಗತ್ತಿನ ಜೊತೆಗೆ ಒಡನಾಡುವುದಿಲ್ಲ. ಅವರ ಸಾಮಾಜಿಕ ಒಡನಾಟದ ಕೊರತೆಯನ್ನು ಸಂಕೋಚ ಅಥವಾ ಖಿನ್ನತೆ ಎಂದು ವ್ಯಾಖ್ಯಾನಿಸಬಾರದು. ಅಂತರ್ಮುಖಿಗಳಿಗೆ ಬಹಿರ್ಮುಖಿಗಳಿಗಿಂತ ಕಡಿಮೆ ಉತ್ತೇಜಕತೆ ಸಾಕಾಗುತ್ತದೆ ಮತ್ತು ಬಹಳ ಕಾಲ ಒಂಟಿಯಾಗಿರಬಯಸುತ್ತಾರೆ. ಅವರು ಹೆಚ್ಚು ಕ್ರಿಯಾಶಾಲಿಗಳಾಗಿ, ಚೈತನ್ಯಶೀಲರೂ ಆಗಿರಬಹುದು ಆದರೆ ತುಂಬಾ ಸರಳವಾಗಿ ಅವರು ಸಮಾಜಮುಖಿಯಾಗಿರುವುದಿಲ್ಲ ಅಷ್ಟೇ.
ಒಪ್ಪಿಕೊಳ್ಳುವಿಕೆ
ಒಪ್ಪಿಕೊಳ್ಳುವಿಕೆ ಇತರರೊಂದಿಗೆ ಅನುಮಾನ ಮತ್ತು ವಿರೋಧದ ಬದಲು ಅನುಕಂಪ ಮತ್ತು ಸಹಕಾರಿ ಮನೋಭಾವದ ನಡವಳಿಕೆ. ಈ ವ್ಯಕ್ತಿತ್ವ ಸಾಮಾಜಿಕ ಸಾಮರಸ್ಯದ ಬಗೆಗೆ ಸಾಮಾನ್ಯ ಕಾಳಜಿ ಇರುವ ವೈಯಕ್ತಿಕ ವ್ಯತ್ಯಾಸಗಳನ್ನು ಪ್ರತಿಫಲಿಸುತ್ತದೆ. ಒಪ್ಪಿಕೊಳ್ಳುವ ಮನೋಭಾವ ಇರುವ ಜನ ಇತರರ ಜೊತೆಗೆ ಒಡನಾಡಿಯಾಗಿರುವುದನ್ನು ಗೌರವಿಸುತ್ತಾರೆ. ಸಾಮಾನ್ಯವಾಗಿ ಅವರು ಪರಿಗಣಿಸುವ, ಸ್ನೇಹಿಯಾಗಿರುವ, ಉದಾರಿಯಾಗಿರುವ, ನೆರವಾಗುವ ಇತರರೊಂದಿಗೆ ಸಹಕರಿಸಲು ತಮ್ಮ ಹಿತಾಸಕ್ತಿಗಳ ಬಗ್ಗೆ ರಾಜಿ ಮಾಡಿಕೊಳ್ಳುವ ಸ್ವಭಾವಿಗಳಾಗಿರುತ್ತಾರೆ. ಒಪ್ಪಿಕೊಳ್ಳುವ ಸ್ವಭಾವಿಗಳು ಮನುಷ್ಯ ಸ್ವಭಾವದ ಬಗ್ಗೆ ಆಶಾವಾದಿತ್ರದ ದೃಷ್ಟಿ ಹೊಂದಿರುತ್ತಾರೆ. ಮನುಷ್ಯರು ಮೂಲತಃ ಪ್ರಾಮಾಣಿಕರು, ಘನತೆಯುಳ್ಳವರು ಮತ್ತು ನಂಬಿಕೆಗೆ ಅರ್ಹರು ಎಂದು ನಂಬಿರುತ್ತಾರೆ.
ಒಪ್ಪಿಗೆಯ ಸ್ವಭಾವ ಇಲ್ಲದವರು ಇತರರ ಜೊತೆಗೆ ಒಡನಾಡುವುದರ ಬದಲು ಸ್ವಹಿತಾಸಕ್ತಿಗೆ ಪ್ರಾಮುಖ್ಯತೆ ಕೊಡುತ್ತಾರೆ. ಅವರಿಗೆ ಇತರರ ಒಳಿತಿನ ಬಗ್ಗೆ ಕಾಳಜಿ ಇರುವುದಿಲ್ಲ, ಇತರರಿಗಾಗಿ ಸಹಾಯ ಹಸ್ತ ಚಾಚಲಾರರು. ಕೆಲವು ಸಲ ಇತರರ ಬಗೆಗಿನ ಅವರ ಸಂದೇಹ, ಅವರಲ್ಲಿ ಅನುಮಾನ ಶತೃತ್ವ ಭಾವನೆ ಮತ್ತು ಅಸಹಕಾರಿ ಭಾವನೆಗಳನ್ನು ಉಂಟುಮಾಡುತ್ತದೆ.
ನ್ಯೂರೋಟಿಸಂ
ನ್ಯೂರೋಟಿಸಂ ನಲ್ಲಿ ಹೆಚ್ಚು ಅಂಕಗಳಿಸಿಕೊಂಡಿರುವವರು ಭಾವನಾತ್ಮಕ ಪ್ರತಿಕ್ರಿಯಾತ್ಮಕರಾಗಿದ್ದು ಸುಲಭವಾಗಿ ಒತ್ತಡಕ್ಕೆ ಒಳಗಾಗುತ್ತಾರೆ. ತುಂಬಾ ಸಾಮಾನ್ಯ ಸಂದರ್ಭಗಳನ್ನು ಅವರು ಅತ್ಯಂತ ಭೀಕರ ಎಂದು, ಸಣ್ಣಪುಟ್ಟ ಹತಾಷೆಗಳನ್ನು ಭರವಸೆಯೇ ಇಲ್ಲದಂತ ಕಷ್ಟಗಳನ್ನಾಗಿ ವ್ಯಾಖ್ಯಾನಿಸುತ್ತಿರುತ್ತಾರೆ. ಅವರ ನಕಾರಾತ್ಮಕ ಭಾವನೆಗಳ ಪ್ರತಿಕ್ರಿಯೆಗಳು ಅವರಲ್ಲಿ ಹೆಚ್ಚುಕಾಲ ಮನೆ ಮಾಡಿಕೊಂಡಿರುತ್ತವೆ, ಅಂದರೆ ಅವರು ಯಾವಾಗಲೂ ಕೆಟ್ಟ ಮನಸ್ಥಿತಿಯಲ್ಲಿರುತ್ತಾರೆ. ಭಾವನೆಗಳನ್ನು ನಿಯಂತ್ರಿಸಿಕೊಳ್ಳುವಲ್ಲಿನ ಈ ಸಮಸ್ಯೆಯಿಂದ ಸ್ಪಷ್ಟವಾಗಿ ಚಿಂತಿಸುವ, ನಿರ್ಧಾರಗಳನ್ನು ತೆಗೆದುಕೊಳ್ಳುವ ಒತ್ತಡದೊಂದಿಗೆ ಪರಿಣಾಮಕಾರಿಯಾಗಿ ಏಗುವ ಮನುಷ್ಯ ಸಾಮರ್ಥ್ಯವನ್ನೇ ಕುಗ್ಗಿಸಿಬಿಡುತ್ತವೆ.
ಈ ಮಾಪನದ ಇನ್ನೊಂದು ಕಡೆ, ನ್ಯೂರೋಟಿಸಿಸಂನಲ್ಲಿ ಕಡಿಮೆ ಅಂಕಗಳಿಸಿದವರು ಅಷ್ಟು ಸುಲಭವಾಗಿ ಬೇಸರಮಾಡಿಕೊಳ್ಳುವುದಿಲ್ಲ, ನಕಾರಾತ್ಮಕ ಭಾವನೆಗಳಿಂದ ಪ್ರತಿಕ್ರಿಯಿಸುವುದಿಲ್ಲ. ಅವರು ಸಮಾಧಾನಿಯಾಗಿ, ಭಾವನಾತ್ಮಕ ಸದೃಢತೆಯಿಂದ ಇದ್ದು ಆಗಿಂದಾಗ್ಗೆ ಉಂಟಾಗುವ ನಕಾರಾತ್ಮಕ ಭಾವನೆಗಳಿಂದ ಮುಕ್ತಿಗಾಗಿರುತ್ತಾರೆ. ಕಡಿಮೆ ಅಂಕಗಳಿಸಿದವರು, ನಕಾರಾತ್ಮಕ ಭಾವನೆಗಳಿಂದ ಮುಕ್ತರಾದವರಲ್ಲಿ ಬಹಳಷ್ಟು ಇತ್ಯಾತ್ಮಕ ಭಾವನೆಗಳಿರುತ್ತವೆ ಎಂದು ಅರ್ಥವಲ್ಲ.
ವ್ಯಕ್ತಿತ್ವಗಳ ಪ್ರಾರಂಭಿಕ ಸಂಶೋಧನೆ
ಲೆಕ್ಸಿಕಲ್ ಹೈಪೋಥಿಸಿಸ್ ಎಂದು ಕರೆಯಲಾಗಿರುವ ಅಂಶವನ್ನು ಮೊದಲಿಗೆ ಗುರುತಿಸಿದವನು ಸರ್ ಫ್ರಾನ್ಸಿಸ್ ಗ್ಯಾಲ್ಟನ್ ಎಂಬ ವಿಜ್ಞಾನಿ. ಇದು, ಮನುಷ್ಯರ ಜೀವನದಲ್ಲಿನ ಅತ್ಯಂತ ವಿಶಿಷ್ಟ ಮತ್ತು ಸಾಮಾಜಿಕ ಪ್ರಸ್ತುತತೆಯಿರುವ ವ್ಯಕ್ತಿತ್ವ ಭಿನ್ನತೆಗಳು ಮುಂದೆ ಭಾಷೆಯಲ್ಲಿ ಸಂಕೇತಿಸಲ್ಪಡುತ್ತವೆ ಎಂಬ ವಿಚಾರ. ಈ ಹೈಪೋಥಿಸಿಸ್ ಸೂಚಿಸುವ ಮುಂದಿನ ಅಂಶಗಳೆಂದರೆ ಭಾಷೆಯ ಸ್ಯಾಂಪ್ಲಿಂಗ್‌ಗಳನ್ನು ತೆಗೆದುಕೊಂಡು ಮಾನವ ವ್ಯಕ್ತಿತ್ವ ಚಹರೆಗಳ ಸಮಗ್ರ ಟ್ಯಾಕ್ಸಾನಮಿಯನ್ನು ನಿರ್ಧರಿಸಬಹುದು.
೧೯೪೦ರಲ್ಲಿ ಅಲ್‌ಫೋರ್ಟ್-ಒಡ್ಬರ್ಟರ ಈ ಪಟ್ಟಿಯನ್ನು ತೆಗೆದುಕೊಂಡ ರೇಮಂಡ್ ಕ್ಯಾಟೆಲ್ ಮನಶಾಸ್ತ್ರ ಸಂಶೋಧನೆಯಿಂದಗಳಿಸಿಕೊಂಡ ಶಬ್ಧಗಳನ್ನು ಸೇರಿಸಿ, ಸಮಾನಾರ್ಥಕ ಶಬ್ಧಗಳನ್ನು ತೆಗೆದುಹಾಕಿ ಒಟ್ಟು ಅವುಗಳನ್ನು ೧೭೧ಕ್ಕೆ ತಗ್ಗಿಸಿದರು. ನಂತರ ಅವನು ಪಟ್ಟಿಯಲ್ಲಿರುವ ಗುಣವಾಚಕಗಳ ಮೂಲಕ ಗೊತ್ತುಪಡಿಸಿಕೊಂಡ ವ್ಯಕ್ತಿಗಳಿಗೆ ರೇಟಿಂಗ್ ಕೊಡುವಂತೆ ಸೂಚಿಸಿ ಆ ರೇಟಿಂಗ್‌ಗಳನ್ನು ವಿಶ್ಲೇಷಿಸಿದ. ಕ್ಯಾಟ್ಟೆಲ್ ವ್ಯಕ್ತಿತ್ವ ಚಹರೆಗಳ ೩೫ ಪ್ರಮುಖ ಗುಂಪುಗಳನ್ನು ಗುರುತಿಸಿ ಅವುಗಳನ್ನು "ವ್ಯಕ್ತಿತ್ವ ವಲಯ" ಎಂದು ಕರೆದ. ನಂತರ ಅವನು ಈ ಚಹರೆಗಳಿಗಾಗಿ ತನ್ನ ಸಹೋದ್ಯೋಗಿಗಳೊಂದಿಗೆ ವ್ಯಕ್ತಿತ್ವ ಪರೀಕ್ಷೆಗಳನ್ನು ರಚಿಸಿದ. ಈ ಪರೀಕ್ಷೆಗಳಿಂದ ಅವರುಗಳಿಸಿಕೊಂಡ ಮಾಹಿತಿಗಳನ್ನು ಆಗ ರೂಪುಗೊಳ್ಳುತ್ತಿದ್ದ ಕಂಪ್ಯೂಟರ್ ತಂತ್ರಜ್ಞಾನದ ಜೊತೆಗೆ ಅಂಶ ವಿಶ್ಲೇಷಣೆಯ ಸಂಖ್ಯಾಶಾಸ್ತ್ರೀಯ ವಿಧಾನದಿಂದ ವಿಶ್ಲೇಷಿಸಿದ. ಇದು ಮುಂದೆ ಹದಿನಾರು ಪ್ರಮುಖ ವ್ಯಕ್ತಿತ್ವ ಅಂಶಗಳ ಫಲಿತಾಂಶ ಕೊಟ್ಟು 16PF ಪ್ರಮುಖ ವ್ಯಕ್ತ್ರಿತ್ವ ಮಾಪನ ಪ್ರಶ್ನಾವಳಿ ರೂಪುಗೊಳ್ಳಲು ದಾರಿ ಮಾಡಿಕೊಟ್ಟಿತು.
೧೯೬೧ರಲ್ಲಿ ಅರ್ನೆಸ್ಟ್ ಟ್ಯೂಪ್ಸ್ ಮತ್ತು ರೇಮಂಡ್ ಕ್ರಿಸ್ಟಲ್ ಎಂಬ ಇಬ್ಬರು ವಾಯುಪಡೆಯ ಸಂಶೋಧಕರು ಎಂಟು ದೊಡ್ಡ ಸ್ಯಾಂಪಲ್‌ಗಳಿಂದ ವ್ಯಕ್ತಿತ್ವ ಮಾಹಿತಿಗಳನ್ನು ವಿಶ್ಲೇಷಣೆಗೆ ಒಳಪಡಿಸಿದರು. ಕ್ಯಾಟಲ್‌ನ ಚಹರೆ ಮಾಪಕಗಳನ್ನು ಬಳಸಿಕೊಂಡು ಅವರು ಪುನರಾವರ್ತಿತಗೊಳ್ಳುವ ಐದು ಅಂಶಗಳನ್ನು ಕಂಡುಕೊಂಡರು, ಅವುಗಳಿಗೆ ಅವರು "ಚಿಕಿತ್ಸಕತೆ", "ಒಪ್ಪಿಕೊಳ್ಳುವಿಕೆ", "ಅವಲಂಬಿತತೆ", "ಭಾವನಾತ್ಮಕ ಸದೃಢತೆ", ಮತ್ತು "ಸಂಸ್ಕೃತಿ" ಎಂಬ ಹೆಸರುಗಳನ್ನಿಟ್ಟರು. ಈ ಕೆಲಸವನ್ನು ಅನುಕರಿಸಿದ ವಾರನ್ ನೊರ್ಮನ್ ದೊಡ್ಡ ಗುಂಪುಗಳ ವ್ಯಕ್ತಿತ್ವ ಮಾಹಿತಿಗಳನ್ನು ಮಾಪಿಸಲು ಈ ಐದು ಅಂಶಗಳು ಸಾಕಾಗುತ್ತವೆಂದು ಕಂಡುಕೊಂಡ. ನೋರ್ಮನ್ ಈ ಅಂಶಗಳಿಗೆ ಚಿಕಿತ್ಸಕತೆ, ಒಪ್ಪಿಕೊಳ್ಳುವಿಕೆ, ಮನಸಾಕ್ಷಿತ್ವ, ಭಾವನಾತ್ಮಕ ಸದೃಡತೆ ಮತ್ತು ಸಂಸ್ಕೃತಿ ಎಂಬ ಹೆಸರುಗಳನ್ನಿಟ್ಟ.
ಈ ಬೆಳವಣಿಗೆಯನ್ನು ತನ್ನ ೧೬ PF ಮಾದರಿಯ ಮೇಲಿನ ದಾಳಿ ಎಂದು ಭಾವಿಸಿದ ರೇಮಂಡ್ ಕ್ಯಾಟ್ಟೆಲ್ ಬೆಳವಣಿಗೆಯಾಗುತ್ತಿದ್ದ ಐದು ಅಂಶಗಳ ಬಗೆಗಿನ ಸಹಮತವನ್ನು ಒಪ್ಪಿಕೊಳ್ಳಲಿಲ್ಲ. ಇದನ್ನು ಅವನು "...ಐದು ಅಂಶಗಳ ವಿತಂಡವಾದ ಎಂದು ಕರೆದು ಇದು ವ್ಯಕ್ತಿತ್ವದ ೧೬ PF ಪರೀಕ್ಷೆಗೆ ವಿರುದ್ಧವಾದುದು..." ಎಂದು ಪರಿಗಣಿಸಿದ.
ಆಮೇರಿಕನ್ ಸೈಕಾಲಜಿಸ್ಟ್ ಪ್ರಕಟವಾದ ಗೋಲ್ಡ್‌ಬರ್ಗ್‌ನ ಲೇಖನಕ್ಕೆ ಪ್ರತಿಕ್ರಿಯಿಸಿದ, "ಅವನು ಫಿನೊಟೈಪಿಕ್ ಪರ್ಸನಾಲಿಟಿ ಟ್ರೈಟ್ಸ್‌ನ ರಚನೆ ಬಗ್ಗೆ ಹೇಳಿದ ವ್ಯಕ್ತಿತ್ವದ ಐದು ಅಂಶಗಳ ತಾತ್ವಿಕತೆಯನ್ನು ಅನುಭವವಿರುವ ಯಾವು ಫ್ಯಾಕ್ಟರಿಸ್ಟ್ ಕೂಡ ಒಪ್ಪಲು ಸಾಧ್ಯವಿಲ್ಲ". ಇದು ಅವನ ೧೬ ಅಂಶಗಳ ಮೊದಲಿಗೆ ಇರುವ FFM ಸವಾಲುಗಳಿಗೆ ತಿರಸ್ಕಾರವನ್ನು ನಿರ್ಧರಿಸಿತು, ಇದು ಅವನ ಜೀವಿತ ಕಾಲದ ಕೊನೆಯಲ್ಲಿ ಪ್ರಕಟವಾದ ವ್ಯಕ್ತಿತ್ವ ವಲಯದ ಐದು ಅಂಶಗಳ ಬೂಟಾಟಿಕೆ, ಎಂಬ ಲೇಖನದಲ್ಲಿ ವ್ಯಕ್ತವಾಗಿದೆ ಕ್ಯಾಟೈಲ್ ಆರ್.ಬಿ ( ೧೯೯೫, ದ ಸೈಕಾಲಜಿಸ್ಟ್, ದ ಬ್ರಿಟಿಷ್ ಸೈಕಾಲಜಿಕಲ್ ಸೊಸೈಟಿ, ಮೇ ಸಂಚಿಕೆ, ಪುಟ ೨೦೭-೨೦೮)
ಸಂಶೋಧನೆಯ ಕೊರತೆ ಕಾಲ
ಮುಂದಿನ ಎರಡು ದಶಕಗಳಲ್ಲಿ ಬದಲಾಗುತ್ತಿದ್ದ ಸಮಾನ ಅನಿಸಿಕೆಗಳ ಕಾಲಗುಣ ಸಂಶೋಧನೆಯ ಪ್ರಕಟಣೆ ದುಸ್ತರವಾಯಿತು. ೧೯೬೮ರಲ್ಲಿ ತನ್ನ ವ್ಯಕ್ತಿತ್ವ ಮತ್ತು ವಿಶ್ಲೇಷಣೆ ಎಂಬ ಪುಸ್ತಕದಲ್ಲಿ ವಾಲ್ಟರ್ ಮಿಷೆಲ್ ೦.೩ ಗಿಂತ ಹೆಚ್ಚು ಒಳಸಂಬಂಧಗಳ ಮೂಲಕ ವ್ಯಕ್ತಿತ್ವ ಪರೀಕ್ಷೆಗಳು ವರ್ತನೆಯನ್ನು ಊಹಿಸಲಾರವು ಎಂದು ದೃಡವಾಗಿ ಹೇಳಿದ. ಮಿಷೆಲ್‌ನಂತ ಸಾಮಾಜಿಕ ಮನಶಾಸ್ತ್ರಜ್ಞರು ಮನೋಭಾವ ಮತ್ತು ವರ್ತನೆಗಳು ದೃಡವಾಗಿರುವುದಿಲ್ಲ ಸಂಧರ್ಭಗಳ ಪ್ರಕಾರ ಅವು ಬದಲಾಗುತ್ತಿರುತ್ತವೆ ಎಂದು ವಾದಿಸಿದ. ವ್ಯಕ್ತಿತ್ವದ ಮೂಲಕ ವರ್ತನೆಯನ್ನು ಊಹಿಸುವುದು ಅಸಾಧ್ಯ ಎಂದು ಪರಿಗಣಿಸಲಾಯಿತು. ೧೯೭೦ನೇ ದಶಕದ ಸಿಚುಯೇಷನಿಸ್ಟರು, ಲೋಕದಲ್ಲಿನ ಭ್ರಮೆಯ ನಿರಂತರತೆಯನ್ನು ನಿರ್ವಹಿಸಿಕೊಂಡು ಹೋಗಲು ವ್ಯಕ್ತಿತ್ವ ಎಂಬುದು ಬೇರೆಯವರ ಮೇಲೆ ಹೊರಿಸಲು ಹುಟ್ಟಿ ಕೊಂಡಿರುವ ಒಂದು ಗ್ರಹಿತ ಸಂರಚನೆ ಮಾತ್ರ ಎಂದು ಹೇಳುವ ಮಟ್ಟಿಗೆ ಮುಂದುವರೆದರು.
೧೯೮೦ರ ವೇಳೆಯಲ್ಲಿ ಉಧ್ಭವಿಸುತ್ತಿದ್ದ ವಿಧಾನಗಳು ಈ ದೃಷ್ಟಿ ಕೋನಕ್ಕೆ ಸವಾಲು ಒಡ್ಡಿದವು. ನೆಚ್ಚಿಗೆಗೆ ಅರ್ಹವಲ್ಲದ ವರ್ತನೆಯ ಒಂದು ಉದಾಹರಣೆಯನ್ನ ಊಹಿಸುವ ಬದಲು ಹೆಚ್ಚಿನ ಸಂಖ್ಯೆಯ ವೀಕ್ಷಣೆಗಳ ಸರಾಸರಿಯ ಮೂಲಕ ವರ್ತನೆಯ ಸಂರಚನೆಯನ್ನ ಊಹಿಸಬಹುದೆಂದು ವಿಜ್ಞಾನಿಗಳು ಕಂಡು ಕೊಂಡರು. ಇದರ ಫಲಿತವಾಗಿ ವ್ಯಕ್ತಿತ್ವ ಮತ್ತು ವರ್ತನೆಗಳ ನಡುವಿನ ಒಳ ಹೆಣಿಗೆಯಲ್ಲಿ ಹೆಚ್ಚಳವಾಯಿತು. ಮತ್ತು ವಾಸ್ತವಿಕವಾಗಿ ವ್ಯಕ್ತಿತ್ವ ಅಸ್ತಿತ್ವದಲ್ಲಿದೆ ಎಂಬುದು ಸ್ಪಷ್ಟವಾಗ ತೊಡಗಿತು. ಈಗ ಮಾನವ ವರ್ತನೆಯನ್ನು ಅಂದಾಜಿಸಲು ವ್ಯಕ್ತಿತ್ವ ಮತ್ತು ಸಾಂಧರ್ಭಿಕ ಏರಿಳಿತಗಳು ಅಗತ್ಯವಿದೆ ಎಂಬುದನ್ನು ವ್ಯಕ್ತಿತ್ವ ಮತ್ತು ಸಾಮಾಜಿಕ ಮನಶಾಸ್ತ್ರಜ್ಞಾರು ಸಾಮಾನ್ಯವಾಗಿ ಒಪ್ಪುತ್ತಾರೆ. ಚಹರೆಯ ತಾತ್ವಿಕತೆಗಳು ಸಮರ್ಥನೆಗೊಂಡು ಈ ಕ್ಷೇತ್ರದಲ್ಲಿ ಕುತೂಹಲ ಮತ್ತೆ ಹುಟ್ಟಿಕೊಂಡಿತು.
೧೯೮೦ ರ ವೇಳೆಗೆ, ಟ್ರೂಪ್ಸ್, ಕ್ರಿಸ್ಟಾಲ್ ಮತ್ತು ನೋರ್ಮನ್ನರ ಮುಂಚೂಣಿ ಸಂಶೋಧನೆಯನ್ನು ಮನಶಾಸ್ತ್ರಜ್ಞರು ಮರೆತೇ ಬಿಟ್ಟಿದ್ದರು. ಗೋಲ್ಡ್‌ಬರ್ಗ್ ತನ್ನದೇ ಆದ ಲೆಕ್ಸಿಕಲ್ ಪ್ರಾಜೆಕ್ಟನ್ನು ಪ್ರಾರಂಭಿಸಿದ, ಸ್ವಾಂತಂತ್ರವಾಗಿ ಮತ್ತೆ ಐದು ಗುಣಾಂಶಗಳನ್ನು ಕಂಡು ಹಿಡಿದ, ಮತ್ತು ಕ್ರಮೇಣ ಮತ್ತೆ ಅವುಗಳನ್ನ ಮನಶಾಸ್ತ್ರಜ್ಞರ ಗಮನಕ್ಕೆ ತಂದ. ನಂತರ ಈ ಗುಣಾಂಶಗಳಿಗೆ "Big Five" ಎಂಬ ಲೇಬಲ್ಲನ್ನು ಚಲಾವಣಿಗೆ ತಂದ.
ಐದು ದೊಡ್ಡ ಗುಣಾಂಶಗಳ ಮೌಲ್ಯ ಬದ್ಧತೆ
೧೯೮೧ರಲ್ಲಿ ಹೊನೊಲುಲುನಲ್ಲಿ ನಡೆದ ವಿಚಾರ ಸಂಕೀರ್ಣದಲ್ಲಿ ನಾಲ್ಕು ಪ್ರಮುಖ ಸಂಶೋಧಕರು- ಲೀವಿಸ್ ಗೋಲ್ಡ್‌ಬರ್ಗ್, ನೋಮಿಟಕೆಮೊಟೊ-ಚೊಕ್, ಆಂಡ್ರೂ ಕಾಮ್ರಿ ಮತ್ತು ಜಾನ್.ಎ.ಡಿಗ್ಮನ್ ಆ ಕಾಲದ ವ್ಯಕ್ತಿತ್ವ ಪರೀಕ್ಷೆಯನ್ನು ಅವಲೋಕಿಸಿದರು. ೧೯೬೩ರಲ್ಲಿ ನೋರ್ಮನ್ ಕಂಡುಹಿಡಿದಿದ್ದಂತೆ, ನಡೆಸಿದ ಪರೀಕ್ಷೆಗಳು ಐದು ಸಾಮಾನ್ಯ ಉಪ ಪಂಗಡಗಳನ್ನು ಮಾಪಿಸಿದವೆಂದು ತೀರ್ಮಾನಿಸಿದರು. ೧೯೮೦ರ ಅವಧಿಯಲ್ಲಿ ಈ ಘಟನೆಯ ನಂತರ ವ್ಯಕ್ತಿತ್ವ ಸಂಶೋಧಕರ ಪೈಕಿ ವ್ಯಕ್ತಿತ್ವ ಮಾದರಿಯ ಐದು ಗುಣಾಂಶಗಳಿಗೆ ವ್ಯಾಪಕ ಸಹಮತ ವ್ಯಕ್ತವಾಯಿತು. ೧೯೮೪ರಲ್ಲಿ ಪೀಟರ್ ಸೇವಿಲ್ಲೆ ಮತ್ತು ಆತನ ತಂಡ ಐದು ಗುಣಾಂಶಗಳ ಪಂಚ ಭುಜ ಮಾದರಿಯನ್ನ ಈ ಮೊದಲಿನ OPQ ಜೊತೆಗೆ ಸೇರಿಸಿದರು, ಈ ಪೆಂಟಾಗನ್ನನ್ನು ೧೯೮೫ರಲ್ಲಿ ರೋಸ್ಟಾ ಮತ್ತು ಮ್ಯಾಕ್‌ಕ್ರೇ ಪ್ರಕಟಿಸಿದ ಐದು ಗುಣಾಂಶಗಳ ವ್ಯಕ್ತಿತ್ವ ಸೂಚಕಗಳ NEO ತುಂಬಾ ಸಾಮೀಪ್ಯದಲ್ಲಿ ಅನುಸರಿಸಿತು.
ಐದು ಗುಣಾಂಶಗಳ ಮಾದರಿಯ ಒಂದು ಗಣನೀಯ ಸಾಧನೆಯೆಂದರೆ ಈ ಹಿಂದೆ ಹರಿದು ಹಂಚಿ ಹೋಗಿದ್ದ ಅವ್ಯವಸ್ಧೆಯ ಬದಲು ಸುವ್ಯವಸ್ಧೆಯನ್ನು ಪ್ರಾತ್ಯಕ್ಷಿಸುವ ಸಾಮಾನ್ಯ ಟ್ಯಾಕ್ಸಾನಮಿಯ ಸ್ಧಾಪನೆಯಾದದ್ದು. ವ್ಯಕ್ತಿತ್ವದ ಐದು ಗುಣಾಂಶಗಳ ಮಾದರಿಯನ್ನು ಉಳಿದ ಎಲ್ಲ ಮಾದರಿಗಳಿಂದ ಪ್ರತ್ಯೇಕಿಸುವ ಅಂಶವೆಂದರೆ ಅದು ಯಾವುದೇ ಒಬ್ಬ ಮನಶಾಸ್ತ್ರಜ್ಞನ ನಿರ್ಧಿಷ್ಟ ತಾತ್ವಿಕತೆಯನ್ನು ಅಧರಿಸಿಲ್ಲ ಆದರೆ ಮನುಷ್ಯರು ತಮ್ಮ ತಿಳುವಳಿಕೆಯನ್ನು ಪರಸ್ಪರ ಸಂವಹನ ಮಾಡಲು ಜನರು ಬಳಸುವ ಸ್ವಾಭಾವಿಕ ವ್ಯವಸ್ಧೆಯಾಗಿರುವ ಭಾಷೆಯನ್ನು ಆಧರಿಸಿದೆ.
ಅನೇಕ ದೊಡ್ಡ ವಿಶ್ಲೇಷಣೆಗಳು ವಿಸ್ತೃತ ಶೀಂಜನ ವರ್ತನೆಗಳ ಐದು ಅಂಶಗಳ ಊಹಾತ್ಮಕ ಮೌಲ್ಯವನ್ನು ಖಚಿತಪಡಿಸಿದೆ. ವ್ಯಕ್ತಿತ್ವದ ದೊಡ್ಡ  ಐದು ಗುಣಾಂಶಗಳ ಆಯಾಮಗಳು ಮತ್ತು ಡೈಯಾಗ್ನೊಸ್ಟಿಕ್ ಅಂಡ್ ಸ್ಟಾಟಿಸ್ಟಿಕಲ್ ಮ್ಯಾನ್ಯುಯರ್ ಆಫ್ ಮೆಂಟಲ್ ಡಿಸ್ ಆರ್ಡರ್ಸ್  (DSM-IV) ನಲ್ಲಿ ವರ್ಗೀಕರಿಸಲಾಗಿರುವ ಪ್ರತಿ ವ್ಯಕ್ತಿತ್ವ ಊನತೆಗಳ ನಡುವಿನ ಸಂಬಂಧವನ್ನ ಸಾಲ್ಸ್‌ಮನ್ ಮತ್ತು ಪೇಜ್ ಪರಿಶೀಲಿಸಿದ್ದಾರೆ. ೧೫ ಸ್ವಾತಂತ್ರ ಸ್ಯಾಂಪಲ್‌ಗಳನ್ನು ಪರಿಶೀಲಿಸಿರುವ ಸಂಶೋಧಕರು ಪ್ರತಿ ಊನತೆ ಪ್ರದರ್ಶಿಸಿರುವ ಅನನ್ಯವಾದ ಮತ್ತು ಊಹಿಸಲು ಸಾಧ್ಯವಿರುವ ಐದು ಗುಣಾಂಶಗಳ ಚಿತ್ರಣವನ್ನು ಕಂಡು ಕೊಂಡಿದ್ದಾರೆ. ಊನತೆಯಲ್ಲಿ ಅಡಕವಾಗಿರುವ ತುಂಬಾ ಪ್ರಮುಖ ಮತ್ತು ನಿರಂತರ ವ್ಯಕ್ತಿತ್ವ ಊಹೆಗಳೆಂದರೆ ನ್ಯೂರೋಟಿಸಿಸಂ ಜೊತೆಗಿನ ಇತ್ಯಾತ್ಮಕ ಸಾಂಗತ್ಯ ಮತ್ತು ಒಪ್ಪಿಗೆಯ ಜೊತೆಗಿನ ನಕಾರಾತ್ಮಕ ಸಾಂಗತ್ಯ.
ವೃತ್ತಿ ನಿರ್ವಹಣೆಯಲ್ಲಿ ಕ್ಷೇತ್ರದಲ್ಲಿ ಬ್ಯಾರಿಕ್ ಮತ್ತು ಮೌಂಟ್ ೨೩,೯೯೪ ಮಂದಿ ಭಾಗೀದಾರರ ೧೬೨ ಸ್ಯಾಂಪಲ್‌ಗಳನ್ನು ಬಳಸಿಕೊಂಡು ೧೧೭ ಅಧ್ಯಯನಗಳನ್ನು ಅವಲೋಕಿಸಿದ್ದಾರೆ. ಎಲ್ಲಾ ವೃತ್ತಿ ಗುಂಪುಗಳ ಪೈಕಿ ಮನಸಾಕ್ಷಿತ್ವಕ್ಕೆ ನಿರ್ವಹಣೆಯ ಜೊತೆಗೆ ನಿರುತರ ಸಂಬಂಧವಿರುವುದನ್ನು ಅವರು ಕಂಡು ಕೊಂಡಿದ್ದಾರೆ ಸಾಮಾಜಿಕ ಸಂವಹನ. ಬಯಸುವ (ಉದಾಹರಣೆಗೆ ಮ್ಯಾನೇಜ್‌ಮೆಂಟ್ ಮತ್ತು ಮಾರುಕಟ್ಟೆ) ವೃತ್ತಿಯಲ್ಲಿ ಬಹಿರ್ಮುಖತೆ ಒಂದು ಮೌಲ್ಯಯುತ ಊದಾಸಾಧನ. ಹೆಚ್ಚಿನ ಹೇಳಬೇಕೆಂದರೆ, ತರಬೇತಿ ಪರಿಣತಿ ವರ್ಗದಲ್ಲಿ ಬಹಿರ್ಮುಖತೆ ಮತ್ತು ಮುಕ್ತತೆಗಳು ಮೌಲ್ಯಿಯುತ ಊದಾ ಸಾಧನಗಳು.
ಆಯ್ದು ವೈಜ್ಞಾನಿಕ ಸಂಶೋಧನೆಗಳು
ಐದು ಗುಣಾಂಶಗಳ ಬಗೆಗೆ ಮನಶಾಸ್ತ್ರಜ್ಞರ ಪೈಕಿ ಕ್ರಮೇಣ ಬೆಂಬಲದ ಸಹಮತ ಪ್ರಾರಂಭವಾದ ೧೯೦೦ರಿಂದಲೂ ಈ ವ್ಯಕ್ತಿತ್ವ ಚಹರೆಗಳ ಸುತ್ತಲೂ ಸಂಶೋಧನೆಗಳು ಬೆಳವಣಿಗೆಯಾಗುತ್ತಾ ಬಂದಿದೆ (ಊದಾಹರಣೆಗೆ ರಾಬರ್ಟ್ ಹೋಗನ್ ಸಂಪಾದಿಸಿರುವ " ಹ್ಯಾಂಡ್ ಬುಕ್ ಆಫ್ ಪರ್ಸನಾಲಿಟಿ ಸೈಕಾಲಜಿ" ಆಕಾಡೆಮಿಕ್ ಪ್ರೆಸ್,೧೯೭೭)
ವಂಶ ಪಾರಂಪರ್ಯತೆ
ಎಲ್ಲಾ ಐದು ಗುಣಾಂಶಗಳ ವಂಶ ಪಾರಂಪರ್ಯತೆ ಮತ್ತು ಪರಿಸರದ ಪ್ರಭಾವವನ್ನು ತೋರುತ್ತವೆ. ಈ ಪರಿಣಾಮಗಳು ಸರಿಸುಮಾರು ಸಮ ಪ್ರಮಾಣದಲ್ಲಿವೆಯೆಂದು ಅವಳಿ ಸಂಶೋಧನೆಗಳು ಸೂಚಿಸುತ್ತವೆ. ಐದು ದೊಡ್ಡ ವ್ಯಕ್ತಿತ್ವಗಳು ವಂಶಪಾರಂಪರ್ಯವಾಗಿ ಬರುವುದರ ಒಂದು ವಿಶ್ಲೇಷಣೆ ಕೆಳಗಿನಂತಿದೆ:
ವಿಕಸನ
ಅನೇಕ ಸಲ ಜನರ ಪರೀಕ್ಷಾ ಅಂಕಗಳಿಕೆಯೊಂದಿಗೆ ತಾಳೆಯಾಗುವ ಲಾಂಜಿಟ್ಯೂಡಿನಲ್ ಮಾಹಿತಿ, ಮತ್ತು ವಿವಿಧ ವಯಸ್ಸಿನ ಗುಂಪುಗಳ ಪೈಕಿ ವ್ಯಕ್ತಿತ್ವದ ಮಟ್ಟವನ್ನು ತುಲಸಿ ಮಾಡುವ ಕ್ರಾಸ್ ಸೆಕ್ಷನಲ್ ಡಾಬಾ ಕುರಿತ ಅನೇಕ ಅಧ್ಯಯನಗಳು ತಾರುಣ್ಯದಲ್ಲಿ ವ್ಯಕ್ತಿತ್ವ ಚಹರೆಗಳು ಹೆಚ್ಚು ಪ್ರಮಾಣದಲ್ಲಿ ಸದೃಡತೆ ಕಂಡು ಬಂದಿರುವುದನ್ನು ತೋರಿಸುತ್ತವೆ.
ಆದರೂ ತುಂಬಾ ಇತ್ತೀಚಿನ ಸಂಶೋಧನೆ ಮತ್ತು ಹಿಂದಿನ ಅಧ್ಯಯನಗಳ ಬಗೆಗಿನ ಮೆಟಾ ಅನಾಲಿಸಿಸ್ ಸೂಚಿಸುವ ಪ್ರಕಾರ ಮನುಷ್ಯನ ಜೀವಿತಾವಧಿಯ ವಿವಿಧ ಹಂತಗಳಲ್ಲಿ ಎಲ್ಲ ಐದು ಚಹರೆಯಲ್ಲಿ ಬದಲಾವಣೆ ಸಂಭವಿಸುತ್ತದೆ. ಹೊಸ ಸಂಶೋಧನೆ ಮೆಚ್ಯುರೇಷನ್ ಎಫೆಕ್ಟಗೆ ಸಾಕ್ಷಿಯನ್ನು ತೋರಿಸುತ್ತದೆ. ಸರಾಸರಿಯಾಗಿ, ಒಪ್ಪಿಕೊಳ್ಳುವಿಕೆ ಮತ್ತು ಮನಸಾಕ್ಷಿತ್ವಗಳು ಕಾಲಕಳೆದಂತೆ ಸಾಧಾರಣವಾಗಿ ಹೆಚ್ಚುತ್ತಾ ಹೋಗುತ್ತವೆ. ಆದರೆ ಬಹಿರ್ಮುಖತೆ, ನ್ಯೂರೋಟಿಸಿಸಂ ಮತ್ತು ಮುಕ್ತತೆಗಳು ಕುಗ್ಗುತ್ತಾ ಹೋಗುತ್ತದೆ. ಈ ಗುಂಪು ಪರಿಣಾಮಗಳ ಜೊತೆಗೆ ವೈಯಕ್ತಿಕ ವ್ಯತ್ಯಸಗಳಿರುತ್ತದೆ. ವಿವಿಧ ಜನ ತಮ್ಮ ಜೀವಿತಕಾಲದ ಎಲ್ಲ ಹಂತಗಳಲ್ಲಿ ಬದಲಾವಣೆಯ ಅನನ್ಯ ಸಂರಚನೆಗಳನ್ನ ತೋರುತ್ತಾರೆ.
ಲಿಂಗ ವ್ಯತ್ಯಾಸಗಳು
೨೬ ದೇಶಗಳ ಬಹು ಸಂಸ್ಕೃತಿಕ ಸಂಶೋಧನೆಗಳು (N=೨೩.೦೩೧) ವಿಷಯಗಳು ಮತ್ತು ಮತ್ತೆ ೫೫ ದೇಶಗಳ (N=೧೭,೬೩೭ ವಿಷಯಗಳು) ಈ ಐದು ದೊಡ್ಡ ಸೂಚಕಗಳಿಗೆ ಲಿಂಗ ವ್ಯತ್ಯಾಸದ ಜಾಗತಿಕ ಸಂರಚನೆಯನ್ನು ತೋರಿದ್ದಾರೆ. ಮಹಿಳೆಯರು ನಿರಂತರವಾಗಿ ಹೆಚ್ಚಿನ ನ್ಯೂರೋಟಿಸಿಸಂ ಮತ್ತು ಒಪ್ಪಿಕೊಳ್ಳುವಿಕೆಯನ್ನು ಹೇಳಿಕೊಂಡಿದ್ದರೆ, ಪುರುಷರು ಅನೇಕ ಸಲ ಹೆಚ್ಚಿನ ಬಹಿರ್ಮುಖತೆ ಮತ್ತು ಮನಸಾಕ್ಷಿತ್ವವನ್ನು ಹೇಳಿಕೊಂಡಿದ್ದಾರೆ. ಪುರುಷರಿಗೆ ಸಮನಾದ ಅವಕಾಶಗಳು ಮಹಿಳೆಯರಿಗೆ ಇರುವ ಶ್ರೀಮಂತ, ಆರೋಗ್ಯಕರ ಮತ್ತು ಇಗ್ಯಾಲಿಟೇರಿಯನ್ ಸಂಸ್ಕೃತಿಗಳಲ್ಲಿ ವ್ಯಕ್ತಿತ್ವ ಚಹಾರೆಗಳಲ್ಲಿ ಲಿಂಗ ವ್ಯತ್ಯಸಗಳು ಹೆಚ್ಚಾಗಿ ಕಾಣಿಸಿಕೊಂಡಿವೆ.
ಜನನ ಅನುಕ್ರಮಣಿಕೆ
ವ್ಯಕ್ತಿಗಳಲ್ಲಿ ತಮ್ಮ ಜನನದ ಕ್ರಮಕ್ಕೆ ಅನುಗುಣವಾಗಿ ವ್ಯತ್ಯಾಸಗಳಿರುತ್ತವೆ ಎಂಬ ಸಲಹೆಯನ್ನು ಅನೇಕ ಸಲ ಮಾಡಲಾಗಿದೆ. ಫ್ರಾಂಕ್.ಜೆ.ಸಲ್ಲೊವೇ ಹುಟ್ಟಿನ ಅನುಕ್ರಮಣಿಕೆ ವ್ಯಕ್ತಿತ್ವ ಚಹರೆಗಳೊಂದಿಗೆ ಸಾಂಗತ್ಯ ಹೊಂದಿರುವುದನ್ನು ವಾದಿಸುತ್ತಾನೆ. ಮೊದಲು ಹುಟ್ಟಿದವರು ಹೆಚ್ಚು ಮನಸಾಕ್ಷಿತ್ವದವರು, ಸಾಮಾಜಿಕವಾಗಿ ಪ್ರಬಲರು, ಒಪ್ಪಿಕೊಳ್ಳುವಿಕೆ ಕಡಿಮೆ, ಹೊಸಚಿಂತನೆಗಳಿಗೆ ನಂತರ ಹುಟ್ಟಿದವರಿಂಗಿಂತ ಕಡಿಮೆ ಒಲವು ಇರುತ್ತದೆಂದು ಅವನು ಹೇಳಿಕೊಳ್ಳುತ್ತಾನೆ.
ಆದರೂ ಸಲೋವೇನ ಪ್ರಕರಣವನ್ನು ಪ್ರಶ್ನಿಸಲಾಗಿದೆ ಇರುವ ಒಂದು ಟೀಕೆಯೆಂದರೆ ಅವನ ಅಂಕೆ ಅಂಶಗಳು ಜನನ ಅನುಕ್ರಮಣಿಕೆಯ ಕೌಂಟುಬಿಕ ಗಾತ್ರಕ್ಕೆ ಸೀಮಿತ ಗೊಂಡಿದೆ. ವ್ಯಕ್ತಿಯ ವ್ಯಕ್ತಿತ್ವದ ಚಹರೆಗಳಿಗೆ ಕುಟುಂಬದ ಸದಸ್ಯರು (ಅಣ್ಣ ತಮ್ಮಂದಿರು ಅಥವಾ ಪೋಷಕರು) ಅಥವಾ ವ್ಯಕ್ತಿಯ ಹುಟ್ಟಿನ ಅನುಕ್ರಮದ ಬಗ್ಗೆ ತಿಳಿದಿರುವ ಪರಿಚಯಸ್ತರು ಮೌಲ್ಯಕಟ್ಟಿರುವಂತ ಅಧ್ಯಯನಗಳಲ್ಲಿ ಮಾತ್ರ ಹುಟ್ಟಿನ ಅನುಕ್ರಮದ ಪರಿಣಾಮಗಳು ಕಂಡು ಬಂದಿದೆ ಎಂದು ನಂತರದ ವಿಶ್ಲೇಷಣೆಗಳು ಹೇಳುತ್ತವೆ. NEO P1-R ನಂತ ಸ್ವ ವರದಿ ವ್ಯಕ್ತಿತ್ವ ಪರೀಕ್ಷೆಗಳು ಮತ್ತು ರ್ಯಾಂಡಮ್ ಸ್ಯಾಂಪಲ್‌ಗಳನ್ನು ಬಳಸಿರುವ ದೊಡ್ಡ ಪ್ರಮಾಣದ ಅಧ್ಯಯನಗಳಿಗೆ ವ್ಯಕ್ತಿತ್ವವನ್ನು ತೋರುವ ಜನನ ಅನುಕ್ರಮಣಿಕೆಯ ಯಾವುದೇ ಗಣನೀಯ ಪರಿಣಾಮಗಳು ಕಂಡುಬಂದಿಲ್ಲ.
ಅಂತರ್ ಸಾಂಸ್ಕೃತಿಕ ಸಂಶೋಧನೆ
ವ್ಯಕ್ತಿತ್ವದ ಈ ದೊಡ್ಡ ಐದು ಗುಣಾಂಶಗಳು ಜರ್ಮನ್ ಮತ್ತು ಚೈನೀಸ್‌ನಂತಹ ಅನೇಕ ವಿಭಿನ್ನ ಭಾಷೆ ಮತ್ತು ಸಂಸ್ಕೃತಿಗಳಲ್ಲಿ ಅನುಕರಿಸಲ್ಪಟ್ಟಿವೆ. ಥಾಂಪ್ಸನ್ ಇಂಟರ್ ನ್ಯಾಷನಲ್ ಇಂಗ್ಲೀಷ್ ಲಾಂಗ್ವೇಜ್ ಸ್ಕೇಲನ್ನು ಬಳಸಿಕೊಂಡು ದೊಡ್ಡ ಐದು ರಚನೆಗಳನ್ನು ವಿವಿಧ ಸಂಸ್ಕೃತಿಗಳಲ್ಲಿ ಪ್ರಾತ್ಯಕ್ಷಿಸಿದ್ದಾನೆ. ಇದರ ಬಗೆಗಿನ ಇತ್ತೀಚಿನ ಕೆಲಸಗಳು ಗೀರ್ಟ್ ಹೊಫ್‌ಸ್ಟೆಡ್‌ನ ಸಾಂಸ್ಕೃತಿಕ ಅಂಶಗಳು, ವೈಯಕ್ತಿಕ, ಅಧಿಕಾರದಿಂದ ಇರುವ ದೂರ ಮತ್ತು ಖಚಿತವಿಲ್ಲದಿರುವಿಕೆಯನ್ನು ನಿಭಾಯಿಸುವ ಅಂಶಗಳ ನಡುವೆ ಮತ್ತು ದೇಶವೊಂದರ ಸರಾಸರಿ ಐದು ದೊಡ್ಡ ಗುಣಾಂಶಗಳಿಕೆಗಳೊಂದಿಗೆ ಸಂಬಂಧ ಸ್ಧಾಪಿಸಿಕೊಂಡಿವೆ. ಉದಾಹರಣೆಗೆ ದೇಶವೊಂದು ವೈಯಕ್ತಿಕತೆಯನ್ನು ಗೌರವಿಸುವ ಪ್ರಮಾಣ ಅದರ ಸರಾಸರಿ ಬಹಿರ್ಮುಖತೆಯ ಸಾಂಗತ್ಯ ಹೊಂದಿದ್ದರೆ, ತಮ್ಮ ಅಧಿಕಾರ ಸಂರಚನೆಯಲ್ಲಿ ಬಹುದೊಡ್ಡ ಪ್ರಮಾಣದ ತಾರತಮ್ಯವನ್ನು ಒಪ್ಪಿಕೊಂಡಿರುವ ಸಂಸ್ಕೃತಿಗಳಲ್ಲಿ ಬದುಕಿರುವ ಜನತೆ ಮನಸಾಕ್ಷಿ ವಿಚಾರದಲ್ಲಿ ಹೆಚ್ಚು ಅಂಕಗಳಿಸುತ್ತಾರೆ. ಈ ವ್ಯತ್ಯಾಸಗಳಿಗೆ ಕಾರಣ ಇನ್ನೂ ಗೊತ್ತಿಲ್ಲ ಇದು ಸಂಶೋಧನೆಯ ಕ್ರಿಯಾಶೀಲ ಕ್ಷೇತ್ರ.
ಮನುಷ್ಯೇತರರು
ಐದು ದೊಡ್ಡ ವ್ಯಕ್ತಿತ್ವ ಗುಣಾಂಶಗಳನ್ನ ಕೆಲವು ಮನುಷ್ಯೇತಾರ ಜೀವ ಪ್ರಭೇದಗಳಲ್ಲಿ ವಿಶ್ಲೇಷಿಸಲಾಗಿದೆ. ಒಂದು ಸರಣಿ ಅಧ್ಯಯನಗಳಲ್ಲಿ ಚಿಂಪಾಂಜಿಗಳ ವ್ಯಕ್ತಿತ್ವ ಪ್ರಶ್ನಾವಳಿಗಳನ್ನ (CPQ)ಬಳಸಿಕೊಂಡು ಮಾಡಿದ ಜಿಂಪಾಂಜಿಗಳ ಮಾನವಿಕ ಕೀಲಿಂಗ್‌ಗಳು ಬಹಿರ್ಮುಖತೆ, ಮನಸಾಕ್ಷಿತ್ವ ಮತ್ತು ಒಪ್ಪಿಗೆಯ ಗುಣಾಂಶಗಳನ್ನ ಬಹಿರಂಗಗೊಳಿಸಿವೆ. ಇದರ ಜೊತೆಗೆ ಹೆಚ್ಚುವರಿಯಾಗಿ ಪ್ರಾಣಿ ಸಂಗ್ರಹಾಲಯ, ದೊಡ್ಡ ಸ್ವಾಭಾವಿಕ ಉದ್ಯಾನವನಗಳು ಮತ್ತು ಸಂಶೋಧನಾ ಲ್ಯಾಬೋರೇಟರಿಗಳಲ್ಲಿ ನೂರಾರು ಜಿಂಪಾಂಜಿಗಳ ನಡುವೆ ಪ್ರಾಬಲ್ಯ ಗುಣ ಕೂಡ ಕಾಣಿಸಿದೆ. ಮೂಲ ಪ್ರಾಣಿ ಸಂಗ್ರಹಾಲಯ ಸ್ಯಾಂಪಲ್‌ಗಳಲ್ಲಿ ಅಥವಾ ಇತರ ವ್ಯವಸ್ಧೆಗಳಲ್ಲಿ ನ್ಯೂರೋಟಿಸಿಸು ಮತ್ತು ಮುಕ್ತತೆಯ ಗುಣಾಂಶಗಳು ಕಂಡು ಬಂದಿಲ್ಲ (ಬಹುಷ್ಟು ಇದು CPQ ನ ವಿನ್ಯಾಸವನ್ನ ಪ್ರತಿಫಲಿಸುತ್ತದೆ)
ಟೀಕೆಗಳು
ಈ ಐದು ದೊಡ್ಡ ಗುಣಾಂಶಗಳ ಬಗ್ಗೆ ಹೆಚ್ಚಿನ ಸಂಶೋಧನೆ ಅಗತ್ಯವಿದೆ. ಇದು ಮಾದರಿಯ ಬಗೆಗೆ ಟೀಕೆ ಮತ್ತು ಬೆಂಬಲದಲ್ಲಿ ಫಲಿತಗೊಂಡಿದೆ. ಒಂದು ವಿವರಣಾತ್ಮಕ ಅಥವಾ ಊಹಾ ತಾತ್ಚಿಕತೆಯಾಗಿ ಇದರ ವ್ಯಾಪ್ತಿಗೆ ಮಿತಿಗಳಿವೆಯೆಂದು ವಿಮರ್ಶಕರು ವಾದಿಸುತ್ತಾರೆ. ಈ ಐದು ದೊಡ್ಡ ಗುಣಾಂಶಗಳ ಮನುಷ್ಯನ ಸಮಸ್ತ ವ್ಯಕ್ತಿತ್ವವನ್ನ ವಿವರಿಸಲಾರವೆಂದು ವಾದಿಸಲಾಗಿದೆ. ವ್ಯಕ್ತಿತ್ವ ಚಹರೆಗಳ ಆಯಾಮಾತ್ಮಕ ಸಂರಚನೆಯನ್ನು ಗುರುತಿಸಲು ಬಳಸಲಾಗುವ ವಿಧಾನ, ಅಂಶಾತ್ಮಕ ವಿಶ್ಲೇಷಣೆಗಳು, ಅಂಶಗಳ ವಿವಿಧ ಸಂಖ್ಯೆಗಳ ಜೊತೆಗೆ ಇರುವ ಪರಿಹಾರಗಳನ್ನ ಅಯ್ಕೆ ಮಾಡಿಕೊಳ್ಳಲು ಜಾಗತಿಕವಾಗಿ ಮಾನ್ಯತೆ ಇರುವ ಆಧಾರಗಳಿಲ್ಲ ಎಂದು ಇದಕ್ಕೆ ಅನೇಕ ಸವಾಲುಗಳು ಎದುರಾಗಿವೆ. ಅನೇಕ ಸಲ ಕೇಳಿ ಬರುವ ಮತ್ತೊಂದು ಟೀಕೆ ಎಂದರೆ ಈ ಐದು ದೊಡ್ಡ ಗುಣಾಂಶಗಳಿಗೆ ತಾತ್ವಿಕತೆಯ ಮೂಲವಿಲ್ಲ, ಗುಣಹೀನ ವಿಶ್ಲೇಷಣೆಗಳನ್ನು ಗುಂಪುಗೂಡಿಸುವ ಸ್ವಭಾವವಿರುವ ಇದು ಕೇವಲ ಮಾಹಿತಿ ಚಾಲಿತ ತನಿಖೆ.
ಸೀಮಿತ ವ್ಯಾಪ್ತಿ
ಇರುವ ಒಂದು ಸಾಮಾನ್ಯ ಟೀಕೆಯೆಂದರೆ ದೊಡ್ಡ ಐದು ಗುಣಾಂಶಗಳ ಸಮಸ್ತ ಮಾನವ ವ್ಯಕ್ತಿತ್ವವನ್ನ ವಿವರಿಸಲಾರವು. ಕೆಲವು ಮನಶಾಸ್ತ್ರಜ್ಞರು ಈ ವಿಧಾನದ ಬಗ್ಗೆ ನಿಖರವಾಗಿ ಭಿನ್ನ ಮತ ವ್ಯಕ್ತ ಪಡಿಸಿರುವುದು ಯಾಕೆಂದರೆ ಅದು ವ್ಯಕ್ತಿತ್ವದ ಇತರೆ ವಲಯಗಳನ್ನ, ಅಂದರೆ ಮನುಷ್ಯನೊಬ್ಬನ ಧಾರ್ಮಿಕತೆ, ಸಮಯ ಸಾಧಕತೆ / ಅಪ್ರಾಮಾಣಿಕ ವಿಧಾನ, ಪ್ರಾಮಾಣಿಕತೆ, ಅಡಕ ಖರ್ಚುಗಾರಿಕೆ, ಸಾಂಪ್ರದಾಯಕತೆ, ಪುರುಷತ್ವ/ಸ್ತ್ರೀತ್ವ, ಆಡಂಬರಿಕೆಯ ಪ್ರದರ್ಶನ ಹುಸಿ ಉತ್ತಮಿಕೆ, ತಮಾಷೆಯ ಪ್ರಜ್ಞೆ, ಗುರುತುಗಾರಿಕೆ, ಸ್ವಯಂಪರಿಕಲ್ಪನಾತ್ಮಕತೆ ಮತ್ತು ಉತ್ತೇಜಕತೆಗಳನ್ನ ಉದಾಸೀನ ಮಾಡಿದೆ.
ಈ ಏರಿಳಿತಗಳು ಮತ್ತು ಐದು ದೊಡ್ಡ ಗುಣಾಂಶಗಳ ನಡುವೆ ಸಾಂಗತ್ಯ ಕಂಡುಬಂದಿದೆ, ರಾಜಕೀಯ ಸಾಂಪ್ರಾದಾಯಿಕತೆ ಮತ್ತು ಮುಕ್ತತೆಯ ನಡುವೆ ತಗ್ಗಿದ ಸಂಬಂಧ ಕಂಡು ಬಂದಿದ್ದರೂ ಈ ಚಹರೆಗಳಲ್ಲಿನ ವ್ಯತ್ಯಾಸಗಳನ್ನ ಈ ಐದು ಗುಣಾಂಶಗಳಷ್ಟೇ ಸರಿಯಾಗಿ ವಿವರಿಸಲು ಸಾಧ್ಯವಿಲ್ಲ. ಈ ಐದು ದೊಡ್ಡ ಗುಣಾಂಶಗಳನ್ನ ಮ್ಯಾಕ್ ಆಡಮ್ಸ್ "ಅಪರಿಚಿತ ಮನಶಾಸ್ತ್ರ" ಎನ್ನುತ್ತಾನೆ, ಯಾಕೆಂದರೆ ಅವು ಅಪರಿಚಿತನಲ್ಲಿ ವೀಕ್ಷಿಸಲು ಸುಲಭವಾದ ಚಹರೆಗಳನ್ನು ಉಲ್ಲೇಖಿಸುತ್ತವೆ; ಅತ್ಯಂತ ಖಾಸಗಿಯಾದ ಅಥವಾ ಸಂಧರ್ಭಾವಲಂಬಿತವಾದ ವ್ಯಕ್ತಿತ್ವದ ಇತರೆ ಆಯಾಮಗಳನ್ನ ಈ  ಐದು ದೊಡ್ಡ ಗುಣಾಂಶಗಳಿಂದ ಹೊರತು ಪಡಿಸಲಾಗಿದೆ.
ಅನೇಕ ಅಧ್ಯಯನಗಳಲ್ಲಿ ಈ ಐದು ಗುಣಾಂಶಗಳು ಸಂಪೂರ್ಣ ಒಂದಕ್ಕೊಂದು ಆರ್ಥೊಗೊನಲ್  ಅಲ್ಲ ಅಂದರೆ ಈ  ಐದು  ಗುಣಾಂಶಗಳು ಸ್ವತಂತ್ರವಲ್ಲ. ನ್ಯೂರೋಟಿಸಿಸಂ ಮತ್ತು ಬಹಿರ್ಮುಖತೆಯ, ನಡುವೆ ಅನೇಕ ಸಲ ನಕಾರತ್ಮಕ ಸಾಂಗತ್ಯಗಳು ಕಂಡು ಬರುತ್ತವೆ, ಉದಾಹರಣೆಗೆ ನಕಾರತ್ಮಕ ಭಾವನೆಗಳ ಅನುಭವಕ್ಕೆ ಈಡಾದವರು ಕಡಿಮೆ ಮಾತಾಡುತ್ತಾರೆ ಮತ್ತು ಹೆಚ್ಚು ಸಮಾಜ ಮುಖಿಗಳಲ್ಲ ಎಂಬುದನ್ನು ಇದು ಸೂಚಿಸುತ್ತದೆ. ಕೆಲವು ಸಂಶೋಧಕರು ಆರ್ಥೊಗೊನಾಲಿಟಿಯನ್ನ ಅವಶ್ಯಕ ಎಂದು ಭಾವಿಸುತ್ತಾರೆ ಯಾಕೆಂದರೆ ಇದು ಆಯಾಮಗಳ ನಡುವಿನ ಅನುಪಯುಕ್ತತೆಯನ್ನು ಕಡಿಮೆ ಮಾಡುತ್ತದೆ. ಆದಷ್ಟೂ ಕಡಿಮೆ ಏರಿಳಿತಗಳ ಮೂಲಕ ವ್ಯಕ್ತಿತ್ವದ ಸಮಗ್ರವಿವರಣೆ ಕೊಡುವುದು ಅಧ್ಯಯನದ ಗುರಿಯಾದಾಗ ಇದು ನಿರ್ಧಿಷ್ಟವಾಗಿ ಮುಖ್ಯವಾಗುತ್ತದೆ.
ವಿಧಾನಾತ್ಮಕ ಸಮಸ್ಯೆಗಳು
ವ್ಯಕ್ತಿತ್ವದ ಚಹರೆಗಳ ಆಯಾಮಾತ್ಮಕ ಸಂರಚನೆಯನ್ನು ಗುರುತಿಸಲು ಬಳಸಿರುವ ಅಂಶಿಕ ವಿಶ್ಲೇಷಣೆ ವಿಧಾನ ವಿವಿಧ ಅಂಶಗಳ ಪ್ರಮಾಣದೊಂದಿಗೆ ಇರುವ ಪರಿಹಾರಗಳ ಪೈಕಿ ಆಯ್ಕೆ ಮಾಡಿಕೊಳ್ಳಲು ಜಾಗತಿಕವಾಗಿ ಮಾನ್ಯತೆ ಇರುವ ಆಧಾರ ಅಂಶಗಳಿಲ್ಲವೆಂದು ಅನೇಕ ಸಲ ಸವಾಲು ಎದುರಾಗಿದೆ. ಅಂದರೆ ಐದು ಅಂಶಗಳ ಪರಿಹಾರ ವಿಶ್ಲೇಷಕನ ಕೆಲ ಮಟ್ಟಿಗಿನ ವ್ಯಾಖ್ಯಾನವನ್ನ ಅವಲಂಬಿಸಿರುತ್ತದೆ. ವಾಸ್ತವಿಕವಾಗಿ ಹೆಚ್ಚು ಪ್ರಮಾಣದ ಅಂಶಗಳಿಗೆ ಈ ಐದು ಅಂಶಗಳು ಕಾರಣವಾಗುತ್ತವೆ. ಇದು ಅಂಶಗಳ ನಿಜವಾದ ಸಂಖ್ಯೆಯ ಬಗ್ಗೆ ವಿವಾದಗಳಿಗೆ ಎಡೆ ಮಾಡಿಕೊಟ್ಟಿದೆ. ಏಕಮಾತ್ರ ಮಾಹಿತಿ ಗುಂಪಿನಲ್ಲಿ ಇತರೆ ಪರಿಹಾರಗಳು ಸಮರ್ಥವಿರಬಹುದಾದರೂ, ವಿವಿಧ ಅಧ್ಯಯನಗಳಲ್ಲಿ ಐದು ಅಂಶಗಳ ಸಂರಚನೆ ಮಾತ್ರ ನಿರಂತರವಾಗಿ ಅನುಕರಣೆಯಾಗಿದೆಯೆಂದು ಐದು ದೊಡ್ಡ ಅಂಶಗಳ ಪ್ರತಿಪಾದಕರು ಪ್ರತಿಕ್ರಿಯಿಸಿದ್ದಾರೆ.
ಸಾಕ್ಷಿಯ ಬಹಳಷ್ಟು ಪ್ರಮಾಣ ಸ್ವ-ವರದಿ ಪ್ರಶ್ನಾವಳಿಗಳ ಮೇಲೆ ಅವಲಂಬಿತವಾಗಿದೆ, ಸ್ವ-ವರದಿ ವಿಧಾನ ಪೂರ್ವಗ್ರಹ ಪೀಡಿತವಾದದ್ದು ಅದರಲ್ಲಿನ ಪ್ರತಿಕ್ರಿಯೆಗಳ್ಳೊಗಿನ ಸುಳ್ಳುಗಳನ್ನು ಸಂಪೂರ್ಣವಾಗಿ ನಿರ್ವಹಿಸುವುದು ಕಷ್ಟ ಎಂಬುದಾಗಿ ಅನೇಕ ಸಲ ಐದು ದೊಡ್ಡ ಅಂಶಗಳ ವಿಧಾನದ ವಿರುದ್ಧ ಟೀಕೆಗಳು ಕೇಳಿ ಬಂದಿವೆ. ಯಾಕೆ ವ್ಯಕ್ತಿಗಳ ಅಥವಾ ಜನರ ಗುಂಪುಗಳ ಅಂಕಗಳಿಕೆಯಲ್ಲಿ ವ್ಯತ್ಯಾಸಗಳು ಕಂಡು ಬಂದಿವೆ ಎಂಬುದನ್ನು ಪರಿಗಣಿಸಿದಾಗ ಇದು ವಿಶೇಷವಾಗಿ ಪ್ರಾಮುಖ್ಯತೆ ಪಡೆದು ಕೊಳ್ಳುತ್ತದೆ, ಗಳಿಸುವ ಅಂಕಗಳಲ್ಲಿನ ವ್ಯತ್ಯಸಗಳು ವ್ಯಕ್ತಿತ್ವದ ನಿಜವಾದ, ಅಡಕವಾಗಿರುವ ವ್ಯತ್ಯಾಸಗಳನ್ನ ಪ್ರತಿನಿಧಿಸಬಹುದು, ಅಥವಾ ಅವುಗಳು ಜನರು ಪ್ರಶ್ನೆಗಳಿಗೆ ಉತ್ತರದ ಒಂದು ಸರಳ ಬೊಂಬೆಯಂತಿತಬಹುದು. ಐದು ಅಂಶಗಳ ಸಂರಚನೆ ದೀರ್ ವರದಿಗಳಲ್ಲಿ ಅನುಕರಿಸಲ್ಪಟ್ಟಿದೆ. ಆದರೂ ಇದರ ಅನೇಕ ಗಂಭೀರ ಫಲಿತಾಂಶಗಳು ಸ್ವ ವರದಿಗಳನ್ನ ನೆಚ್ಚಿಕೊಂಡಿವೆ.
ತಾತ್ವಿಕ ಸ್ಧಿತಿ
ಐದು ದೊಡ್ಡ ಗುಣಾಂಶ ವಿಧಾನಕ್ಕೆ ಯಾವುದೇ ಅಡಕ ತತ್ವವಿಲ್ಲ ಇದು ಕೆಲವು ವಿವರಣೆಕಾರರು ಅಂಶ ವಿಶೇಷಣೆ ಹೆಸರಿನಡಿ ಗುಂಪಾಗಿ ಸೇರಿ ಮಾಡಿರುವ ಕೇವಲ ಅನುಭವ ಜನ್ಯ ಗಳಿಕೆ ಇದರ ಬಗೆಗೆ ಆಗಿಂದಾಗ್ಗೆ ಕೇಳಿ ಬರುವ ಟೀಕೆ. ಇದರಿಂದ ಈ ಐದು ಅಂಶಗಳು ಅಸ್ತಿತ್ವದಲ್ಲಿಲ್ಲ ಎಂದಲ್ಲ ಆದರೆ ಅವುಗಳ ಹಿಂದಿನ ಅಡಕ ಕಾರಣಗಳು ಗೊತ್ತಿಲ್ಲ. ಮೋಜು ಮತ್ತು ಹರ್ಷಚಿತ್ತತೆಯನ್ನು ಒಂದು ಅಡಕ ತಾತ್ವಿಕತೆಯ ದೆಸೆ ಬಹಿರ್ಮುಖತೆಯೊಂದಿಗೆ ಸಂಪರ್ಕಿಸಲಾಗಿಲ್ಲ ಈ ಸಂಬಂಧ ವಿವರಿಸಬೇಕಾದ ಒಂದು ಅನುಭವ್ಯಜನ್ಯಗಳಿಕೆ. ಎಲ್ಲ ಐದು ದೊಡ್ಡ ಗುಣಾಂಶಗಳನ್ನ ಒಳ್ಳಗೊಳ್ಳುವಂತೆ ಪಂಚಾಂಶ ತಾತ್ವಿಕತೆ ಮತ್ತು ಸಾಮಾಜಿಕ ವಿನಿಯೋಗ ತಾತ್ವಿಕತೆ  ಮತ್ತು ಪ್ರಮುಖ ತಾತ್ವಿಕ ಮಾದರಿಗಳನ್ನ ಪ್ರಸ್ತಾಪಿಸಲಾಗಿದೆ.. ಟೆಂಪರ್ಮೆಂಟ್ ತಾತ್ವಿಕತೆ ಈ ಐದು ದೊಡ್ಡ ಗುಣಾಂಶಗಳಿಗೆ ಒಂದು ತಾತ್ವಿಕ ತಳಹದಿ ಮತ್ತು ಅದಕ್ಕೆ ಜೀವಿತಾವಧಿಯ ಲಾಂಗಿಟ್ಯೂಡಿನಲ್ ಒದಗಿಸಿ ಅದರಲ್ಲಿ ತನ್ನ ನೆಲೆಗಟ್ಟು ಕಂಡುಕೊಳ್ಳುವಂತೆ ಮಾಡಬಹುದು.
ಮುಂದುವರೆದ ಸಂಶೋಧನೆ
ಪ್ರಸಕ್ತ ಸಂಶೋಧನೆ ಅನೇಕ ಕ್ಷೇತ್ರಗಳ ಮೇಲೆ ಕೇಂದ್ರೀಕರಿಸಿದೆ ಇರುವ ಮುಖ್ಯ ಪ್ರಶ್ನೆ ಎಂದರೆ ಈ ಐದು ಗುಣಾಂಶಗಳು ಸರಿಯಾ? ಸ್ಧಳೀಯ ಅರ್ಥಕೋಶಗಳೊಂದಿಗೆ ಈ ಐದು ಗುಣಾಂಶಗಳನ್ನ ಬೇರೆ ದೇಶಗಳಲ್ಲಿ ಅನಿಸರಿಸಲು ಮಾಡಿದ ಪ್ರಯತ್ನಗಳು ಕೆಲವು ದೇಶಗಳಲ್ಲಿ ಯಶಸ್ಸು ಕಂಡಿವೆ, ಕೆಲವು ದೇಶಗಳಲ್ಲಿ ಕಂಡಿಲ್ಲ. ತೋರುವಂತೆ ಉದಾಹರಣೆಗೆ ಹಂಗೇರಿಯನ್ನರಿಗೆ ಒಂದು ಒಪ್ಪಿಗೆಯ ಅಂಶ ಕೂಡ ಇರುವಂತಿಲ್ಲ ಇತರೆ ಸಂಶೋಧಕರು ಒಪ್ಪಿಗೆಯ ಗುಣಾಂಶಕ್ಕೆ ಸಾಕ್ಷಿಗಳನ್ನು ಕಂಡು ಕೊಳ್ಳುತ್ತಾರೆ ಆದರೆ ಇತರೆ ಗುಣಾಂಶಗಳಿಗಲ್ಲ.
ವ್ಯಕ್ತಿತ್ವ ಚಹರೆಗಳಲ್ಲಿನ ಏರಿಳಿತಗಳನ್ನ ಪೂರ್ಣ ಪ್ರಮಾಣದಲ್ಲಿ ವಿವರಿಸುವ ಪ್ರಯತ್ನದಲ್ಲಿ, ಕೆಲವರಲ್ಲಿ ಏಳು ಗುಣಾಂಶಗಳು,ಕೆಲವರಲ್ಲಿ ಹದಿನೆಂಟು, ಕೆಲವರಲ್ಲಿ ಮೂರು ಗುಣಾಂಶಗಳು ಮಾತ್ರ ಕಂಡು ಬಂದಿವೆ. ಮುಂದಿನ ಗುಣಾಂಶಗಳ ಸಂಖ್ಯೆಯನ್ನು ನಿರ್ಧರಿಸುವುದು ಮೊದಲಿಗೆ ಗುಣಾಂಶ ವಿಶ್ಲೇಷಣೆಗೆ ಯಾವ ಬಗೆಯ ಮಾಹಿತಿಯನ್ನು ಒದಗಿಸುತ್ತೇವೆ ಎಂಬುದು ಮುಖ್ಯ.( ಅಂದರೆ garbage in garbage out ತತ್ವ) ಅನೇಕ ಸಲ ತಾತ್ವಿಕತೆ ಅಪರೋಕ್ಷವಾಗಿ ಅನುಭವಜನ್ಯ, ವಿಜ್ಞಾನ (ಗುಣಾಂಶ ವಿಶ್ಲೇಷಣೆ ಯಂತ) ಏನ್ನ ಹಿಂದಕ್ಕೆ ಸರಿಸುವುದರಿಂದ ಐದು ದೊಡ್ಡ ಗುಣಾಂಶಗಳು ಮತ್ತು ಇತರೆ ಪ್ರಸ್ತಾಪಿತ ಅಂಶಗಳ ಸಂರಚನೆಯನ್ನ ಅಂಶ ವಿಶ್ಲೇಷಣೆ ನಿಯಾಮಾವಳಿಗೆ ಸೇರ್ಪಡೆಯಾದ ರೀತಿಯಲ್ಲೇ ತೀರ್ಮಾನಿಸಬೇಕು. ನಾನ್ ಕ್ಲಿನಿಕಲ್ ಸ್ಯಾಂಪಲ್‌ಗಳು ಮತ್ತು ಸೈಕಿಯಾಟ್ರಿಕ್ ರೋಗಿಗಳಲ್ಲಿ DSM ಆಧಾರಿತ ಲಕ್ಷಣಗಳ ಸಂಖ್ಯೆಯನ್ನು ವಿವರಿಸುವಲ್ಲಿ ಏಳು ಅಥವಾ ಎಂಟು ಗುಣಾಂಶ ಮಾದರಿಗಳಿಗೆ ತಮ್ಮದೇ ಆದ ತುಲನಾತ್ಮಕ ಶಕ್ತಿ ಮತ್ತು ದೌರ್ಬಲ್ಯತೆಗಳಿಗೆ ಮತ್ತು ಇವುಗಳನ್ನ ಐದು ದೊಡ್ಡ ಗುಣಾಂಶಗಳನ್ನ ಅಷ್ಟು ಸ್ಪಷ್ಟವಾಗಿ ಮೀರಿಸಿದಂತೆ ತೋರುವುದಿಲ್ಲ ಎಂಬುದನ್ನ ಇತ್ತೀಚಿನ ಅಧ್ಯಯನಗಳು ತೋರಿಸುತ್ತವೆ.
ಅಧ್ಯಯನ ತನಿಖೆಯ ಇನ್ನೊಂದು ಕ್ಷೇತ್ರವೆಂದರೆ ವ್ಯಕ್ತಿತ್ವದ ಸಂಪೂರ್ಣ ಮಾದರಿ ರೂಪಿಸುವಿಕೆ. ಐದು ದೊಡ್ಡ ವ್ಯಕ್ತಿತ್ವ ಚಹರೆಗಳು ಅನುಭವ ಜನ್ಯ ವೀಕ್ಷಣೆಗಳು, ಆದರೆ ತಾತ್ವಿಕತೆಯಲ್ಲ ವ್ಯಕ್ತಿತ್ವ ಸಂಶೋಧನೆಯ ವೀಕ್ಷಣೆಯ ಇನ್ನೂ ವಿವರಿಸಲ್ಪಡಬೇಕಾಗಿವೆ. ವ್ಯಕ್ತಿತ್ವವನ್ನ ತೊಟ್ಟಿಲಿನಿಂದ ಸಮಾಧಿ ತನಕ ವಿವರಿಸಲು ಕೋಸ್ಟಾ ಮತ್ತು ಮ್ಯಾಕ್ ಕ್ರೇ ವ್ಯಕ್ತಿತ್ವದ ಪಂಚ ಗುಣಾಂಶ ತಾತ್ವಿಕತೆಯನ್ನು ಕಟ್ಟಿದರು. ಅವರು ಲೆಕ್ಸಿಕಲ್ ಹೈಪೋಧೀಸಿಸ್ಸನ್ನು ಅನುಸರಿಸಲಿಲ್ಲ ಆದರೆ ಅದೇ ಪಂಚ ಗುಣಾಂಶ ಮೂಲಗಳಿಂದ ಸ್ಪೂರ್ತಿ ಪಡೆದ ತಾತ್ವಿಕತೆ ಚಾಲಿತ ವಿಧಾನ ಬಯಸಿದರು
ಅಧ್ಯಯನ ತನಿಖೆಯ ಇನ್ನೊಂದು ಕ್ಷೇತ್ರವೆಂದರೆ ಪಂಚ ಗುಣಾಂಶ ತಾತ್ವಿಕತೆಯ ಕೆಳಮುಖಿ ವಿಸ್ತರಣೆ ಅಥವಾ ಬಾಲ್ಯಕಾಲಕ್ಕಾಗಿ ಪಂಚ ಗುಣಾಂಶ ವಿಧಾನದ ವಿಸ್ತರಣೆ. ಪಂಚ ಗುಣಾಂಶಗಳು ಮಕ್ಕಳ ಸಾಮಾಜಿಕ ಮತ್ತು ಭಾವನಾತ್ಮಕ ಹೊಂದಾವಣಿಕೆಗಳು ಮತ್ತು ಶೈಕ್ಷಣಿಕ ಸಾಧನೆಯೊಂದಿಗೆ ಸಾಂಗತ್ಯ ಹೊಂದಿರುವುದನ್ನು ಅಧ್ಯಯನಗಳು ಕಂಡುಕೊಂಡಿವೆ. ತೀರಾ ಇತ್ತೀಚೆಗೆ ೯ ರಿಂದ ೧೮ ವಯಸ್ಸಿನ ಮಕ್ಕಳ ವಿಶ್ಲೇಷಣೆಯನ್ನು ಒಳಗೊಂಡ ಮಕ್ಕಳ ಪಂಚ ಗುಣಾಂಶ ಸೂಚಕ ಪ್ರಕಟವಾಯಿತು. ಪ್ರಾಯಷಃ ಈ ಪ್ರಕಟಣೆಗೆ ಕಾರಣ ಪಂಚ ಗುಣಾಂಶ ಮಾದರಿಯನ್ನು ಮಕ್ಕಳಿಗೆ ವಿಸ್ತರಿಸುವುದರ ಬಗ್ಗೆ ಇದ್ದ ವಿವಾದ ಆಲಿವರ್.ಪಿ.ಜಾನ್ ಮತ್ತು ಇತರರು ಪ್ರಯದ ಹುಡುಗರ ಬಗೆಗೆ ನಡೆಸಿದ ಅಧ್ಯಯನ ಎರಡು ಹೊಸ ಅಂಶಗಳನ್ನು ಕಂಡುಕೊಂಡವು ಅವು "ಕಿರಿಕಿರಿ" ಮತ್ತು "ಚಟುವಟಿಕೆ" ಡಚ್ ಮಕ್ಕಳ ಮೇಲೆ ನಡೆಸಿದ ಅಧ್ಯಯನದಲ್ಲಿ ಅದೇ ಎರಡು ಹೊಸ ಅಂಶಗಳು ಎದ್ದು ಕಾಣುತ್ತಿದ್ದವು. ಈ ಹೊಸ ಸೇರ್ಪಡೆಗಳು ವ್ಯಕ್ತಿತ್ವದ ಚಹರೆಗಳು ವಯಸ್ಕರಿಗಿಂತ ಮಕ್ಕಳಲ್ಲಿ ವಿಶಿಷ್ಟವಾಗಿರುತ್ತವೆ ಎಂಬುದನ್ನ ಸೂಚಿಸುತ್ತದೆ ಇದು ಈ ನಿರ್ಧಿಷ್ಟ ಕ್ಷೇತ್ರದಲ್ಲಿ ಇತ್ತೀಚೆಗೆ ನಡೆದ ಅಧ್ಯಯನವನ್ನ ವಿವರಿಸುತ್ತದೆ.
ಆಕರಗಳು
ವರ್ಗ:ವೈಯಕ್ತಿಕ ಲಕ್ಷಣಗಳು ವರ್ಗ:ಮನೋವಿಜ್ಞಾನ
ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್
{{Unreferenced|date=February
ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್  (ಸಾಮಾನ್ಯವಾಗಿ ಇದನ್ನು  ಬಿಇ  ಅಥವಾ ಬಿಇಂಜ್  ಎಂದು ಚಿಕ್ಕದಾಗಿ ಹೇಳುತ್ತಾರೆ) ಒಂದು ಪದವಿ ಶಿಕ್ಷಣವಾಗಿದ್ದು ವಿದ್ಯಾರ್ಥಿಗಳ ಐದು ವರ್ಷಗಳ ಇಂಜಿನಿಯರಿಂಗ್ ವಿದ್ಯಾಭ್ಯಾಸ ಮುಗಿದ ನಂತರ ಲಭ್ಯವಾಗುತ್ತದೆ, ಅರ್ಮೇನಿಯಾ, ಆಸ್ಟ್ರೇಲಿಯಾ, ಬಾಂಗ್ಲಾದೇಶ, ಬಲ್ಗೇರಿಯಾ, ಕೆನಡಾ, ಚೈನಾ, ಡೆನ್ಮಾರ್ಕ್, ಈಜಿಪ್ಟ್, ಫಿನ್‌ಲ್ಯಾಂಡ್, ಜರ್ಮನಿ, ಹಾಂಗ್‌ಕಾಂಗ್, ಭಾರತ, ಇಂಡೋನೇಶಿಯಾ, ಐರ್‌ಲ್ಯಾಂಡ್, ಜೋರ್ಡನ್, ಕೊರಿಯಾ, ಲೆಬನನ್, ಮೆಸಿಡೋನಿಯಾ, ಮಲೇಷಿಯಾ, ನೇಪಾಳ, ನೆದರ್ಲ್ಯಾಂಡ್ಸ್, ನ್ಯೂಜಿಲ್ಯಾಂಡ್, ನೈಜೀರಿಯಾ, ನಾರ್ವೇ, ಪಾಕಿಸ್ತಾನ, ಸಿಂಗಪುರ್, ದಕ್ಷಿಣ ಆಫ್ರಿಕಾ, ಶ್ರೀಲಂಕಾ, ಸ್ವೀಡನ್,  ಯುನೈಟೆಡ್, ಯುನೈಟೆಡ್ ಸ್ಟೇಟ್ಸ್, ವಿಯೆಟ್ನಾಂ, ಝಾಂಬಿಯಾ ಮತ್ತು ಝಿಂಬಾವ್ವೆ ವಿಶ್ವವಿದ್ಯಾನಿಲಯಗಳಲ್ಲಿ ಈ ಪದವಿ ಲಭ್ಯವಿದೆ.{{Citation needed|date=February 2010}} ವಿಶ್ವದಾದ್ಯಂತ ವಿದ್ಯಾರ್ಹತೆಯ ಗುಣವು ಬದಲಾಗಬಹುದು, ಆದ್ದರಿಂದ ಅದು ವೃತ್ತಿಪರ ಪದವಿಯಾಗಿರಬಹುದು ಅಥವಾ ಅಲ್ಲದೆ ಇರಬಹುದು ಹಾಗೂ ಇಂಜಿನಿಯರಿಂಗ್ ಕೆಲಸ ಅದರಲ್ಲಿ ಒಳಗೊಂಡಿರಬಹುದು ಅಥವಾ ಇಲ್ಲದೆ ಇರಬಹುದು. ಇದು ರಾಷ್ಟ್ರೀಯ ವೃತ್ತಿಪರ ಸೊಸೈಟಿಯ ಅಧಿಕಾರಕ್ಕೆ ಒಳಪಟ್ಟಿರಬಹುದು ಅಥವಾ ಇಲ್ಲದೆ ಇರಬಹುದು.
ಕೆಲ ಶಿಕ್ಷಣ ಸಂಸ್ಥೆಗಳು ಬ್ಯಾಚುಲರ್ ಆಫ್ ಸೈನ್ಸ್ (ಬಿಎಸ್‌ಸಿ), ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ ಸೈನ್ಸ್ (ಬಿಇ‌ಎಸ್‌ಸಿ), ಬ್ಯಾಚುಲರ್ ಆಫ್ ಸೈನ್ಸ್ ಇನ್ ಇಂಜಿನಿಯರಿಂಗ್ (ಬಿಎಸ್‌ಇ), ಅಥವಾ ಬ್ಯಾಚುಲರ್ ಆಫ್ ಅಪ್ಲೈಡ್ ಸೈನ್ಸ್ (ಬಿಎ‌ಎಸ್‌ಸಿ) ಗಳಂತಹ ಪದವಿಗಳನ್ನು ಇಂಜಿನಿಯರಿಂಗ್ ಅಧ್ಯಯನ ಮಾಡುವ ವಿದ್ಯಾರ್ಥಿಗಳಿಗೆ ನೀಡುತ್ತವೆ. ಉದಾಹರಣೆಗೆ, ಇಂಜಿನಿಯರಿಂಗ್ ಪದವಿ ಪಡೆಯುವ ವಿದ್ಯಾರ್ಥಿಗಳಿಗೆ ಬಿಎ‌ಎಸ್‌ಸಿ ಪದವಿಯನ್ನು ಕೆನಡಾ ಮಾತ್ರ ನೀಡುತ್ತದೆ.
ವಿರಳವಾದ ಪದವಿಯೆಂದರೆ ಬ್ಯಾಸ್ಸಾಲೇರಿಯಸ್ ಇನ್ ಆರ್ಟೆ ಇಂಜಿನಿಯೇರಿಯಾ (ಬಿಎಐ), ಒಂದು ಲ್ಯಾಟಿನ್  ಹೆಸರು, ಇದರ ಅರ್ಥ ಇಂಜಿನಿಯರಿಂಗ್ ಕಲೆಯಲ್ಲಿ ಪದವಿ ಶಿಕ್ಷಣ. ಈ ಪದವಿಯನ್ನು ಐರ್‌ಲ್ಯಾಂಡ್ ಹಾಗೂ ಡಬ್ಲಿನ್ ವಿಶ್ವವಿದ್ಯಾನಿಲಯವು ನೀಡುತ್ತದೆ, ಇದನ್ನು ಸಾಮಾನ್ಯವಾಗಿ ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್  ಎಂದೇ ಪರಿಗಣಿಸಲಾಗುತ್ತದೆ; ಕೆಲವು ದಕ್ಷಿಣ ಆಫ್ರಿಕಾದ ವಿಶ್ವವಿದ್ಯಾನಿಲಯಗಳು ತಮ್ಮ ಇಂಜಿನಿಯರಿಂಗ್ ಪದವಿಯನ್ನು ಬಿ.ಇಂಜ್. ಎಂದು ಸೂಚಿಸುತ್ತಾರೆ (ಬ್ಯಾಸಾಲಾರಿಯಸ್ ಇಂಜಿನಿಯೇರಿಯಾ ).
ಕ್ಷೇತ್ರಗಳು
ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ ಪದವಿಯನ್ನು ಸಾಮಾನ್ಯವಾಗಿ ಇಂಜಿನಿಯರಿಂಗ್‌ನ ಒಂದು ಕ್ಷೇತ್ರದಲ್ಲಿ ಕೈಗೊಳ್ಳಲಾಗುತ್ತದೆ, ಕೆಲವುಸಲ ಇದನ್ನು ಪೋಸ್ಟ್‌ನೋಮಿನಲ್ಸ್ಗಳಲ್ಲಿ ಗುರುತಿಸಲಾಗುತ್ತದೆ, ಉದಾಹರಣೆಗೆ BE(Aero) ಅಥವಾ BEng(Elec)  ನಲ್ಲಿ ಸೂಚಿಸಿದಂತೆ. ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ ಪದವಿಯ ಸಾಮಾನ್ಯ ಕ್ಷೇತ್ರಗಳನ್ನು ಈ ಕೆಳಗೆ ಸೂಚಿಸಲಾಗಿದೆ::
ಆಸ್ಟ್ರೇಲಿಯಾ
ಆಸ್ಟ್ರೇಲಿಯಾದಲ್ಲಿ, ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ (ಬಿಇ) ನಾಲ್ಕು ವರ್ಷಗಳ ಪದವಿಪೂರ್ವದ ಪದವಿ ಕೋರ್ಸ್ ಮತ್ತು ವೃತ್ತಿಪರ ವಿದ್ಯಾರ್ಹತೆಯಾಗಿದೆ. ಇದು ಆರುವರ್ಷಗಳ ಸ್ಯಾಂಡ್‌ವಿಚ್ (ನಡುವಣ) ಕೋರ್ಸ್ ಆಗಿಯು (ಇಲ್ಲಿ ಪದವಿಯ ಭಾಗವಾಗಿ ವಿದ್ಯಾರ್ಧಿಗಳು ನಿರ್ಧಿಷ್ಟ ಅವಧಿಯ ವೃತ್ತಿಯ ಕೈಕೊಳ್ಳುತ್ತಾರೆ) ಅಥವಾ ಕೆಲವು ವಿಶ್ವವಿದ್ಯಾನಿಲಯಗಳ ಮುಖಾಂತರ ಎಂಟು-ವರ್ಷಗಳ ಒಪ್ಪೊತ್ತಿನ ಕೋರ್ಸ್ ಆಗಿಯು ಲಭ್ಯವಿದೆ. ದಿ ಇನ್‌ಸ್ಟಿಟ್ಯೂಟ್ ಆಹ್ ಇಂಜಿನೀರ್ಸ್, ಆಸ್ಟ್ರೇಲಿಯಾ (ಇಂಜಿನೀರ್ಸ್ ಆಸ್ಟ್ರೇಲಿಯಾ) ಪದವಿ ಕೋರ್ಸ್‌ಗಳನ್ನು ಒದಗಿಸುತ್ತಿದೆ ಮತ್ತು ಇಂತಹ ಪದವಿಗಳನ್ನು ಪಡೆದ ಪದವೀಧರರು ಸಂಸ್ಥೆಯ ಸದಸ್ಯತ್ವವನ್ನು ಪಡೆಯಲು ಅರ್ಹರಾಗಿರುತ್ತಾರೆ. ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ ಪದವೀಧರರು ಪದವಿಯನ್ನು ಪಡೆದ ನಂತರ ಪದವೀಧರ ವೃತ್ತಿಪರ ಇಂಜಿನಿಯರ್‌ ಆಗಿ ವೃತ್ತಿಯನ್ನು ಪ್ರಾರಂಭಿಸಬಹುದಾಗಿದೆ, ಅದಾಗ್ಯೂ ಕೆಲವರು, ಉನ್ನತ ಪದವಿ ಅಥವಾ ಡಾಕ್ಟರಲ್ ಪದವಿಗಳಂತಹ ಉನ್ನತ ವಿದ್ಯಾಭ್ಯಾಸ ಮಾಡುವುದನ್ನು ಆರಿಸಿಕೊಳ್ಳಬಹುದಾಗಿದೆ. ಚಾರ್ಟರ್ಡ್ ಪ್ರೊಫೆಷನಲ್ ಇಂಜಿನಿಯರ್ (CPEng) ಮಾನ್ಯತೆ ಅಥವಾ ವಿವಿಧ ಹಂತದ ದಾಖಲಾತಿ ಅವಶ್ಯಕತೆಗಳನ್ನು ಸಾಮಾನ್ಯವಾಗಿ ನಂತರದ ವರ್ಷಗಳಲ್ಲಿ ಪಡೆದುಕೊಳ್ಳಲಾಗುತ್ತದೆ. ಆಸ್ಟ್ರೇಲಿಯಾದಲ್ಲಿ ಗ್ರಾಂಥಿಕ ಇಂಜಿನಿಯರಿಂಗ್ ಅರ್ಹತೆಯ ಪದವೀಧರರನ್ನು, ಇತರ ವೃತ್ತಿಪರರಿಂದ ಪ್ರತ್ಯೇಕವಾಗಿ ಗುರುತಿಸಲು ವೃತ್ತಿಪರ ಇಂಜಿನಿಯರ್ಸ್ ಎಂದು ಗುರುತಿಸಲಾಗುತ್ತದೆ.
ಕೆನಡಾ
ಕೆನಡಾದಲ್ಲಿ, ಪದವಿಪೂರ್ವ ಇಂಜಿನಿಯರಿಂಗ್ ಅಭ್ಯಾಸಕ್ಕೆ ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್ (B. Eng. ಅಥವಾ ಪ್ರೆಂಚ್‌ನಲ್ಲಿ B.Ing.), ಅಥವಾ ಸಮಾನವಾಗಿ, ಬ್ಯಾಚುಲರ್ ಆಫ್ ಅಪ್ಲೈಡ್ ಸೈನ್ಸ್ ಅಥವಾ ಬ್ಯಾಚುಲರ್ ಆಫ್ ಸೈನ್ಸ್  ಎಂದು ಹೆಸರಿಸಲಾಗುತ್ತದೆ. ನಿಯುಕ್ತ ಪ್ರೊಗ್ರಾಮ್‌ಗಳಿಂದ ನೀಡಲಾಗುವ ಪದವಿಯು ಸಾಮಾನ್ಯವಾಗಿ ನಾಲ್ಕು ವರ್ಷಗಳ ಅವಧಿಯ ಅಭ್ಯಾಸವನ್ನು ಒಳಗೊಂಡಿದ್ದು, ವೃತ್ತಿಪರ ಇಂಜಿನಿಯರ್ ಆಗಲು ಅತ್ಯಗತ್ಯವಾದ ಮೊದಲ ಹಂತವಾಗಿದೆ. ಸ್ವಯಂ-ಆಡಳಿತದ ಸಂಸ್ಥೆಗಳ (ಹೆಸರು ಪ್ರಾಂತದಿಂದ ಪ್ರಾಂತಕ್ಕೆ ವಿಭಿನ್ನವಾಗಿರುತ್ತದೆ) ಮುಖಾಂತರ ನಿಬಂಧನೆ ಮತ್ತು ನಿಯುಕ್ತತೆಗಳು ಪೂರ್ಣಗೊಳ್ಳುತ್ತವೆ, ಈ ಸಂಸ್ಥೆಯು ಕಾಯಿದೆಯಿಂದ ಇಂಜಿನಿಯರುಗಳನ್ನು ದಾಖಲಿಸುವ ಮತ್ತು ಅವರ ಮೇಲೆ ಶಿಸ್ತುಕ್ರಮ ಕೈಗೊಳ್ಳುವ ಅಧಿಕಾರವನ್ನು, ಹಾಗು ಪ್ರತಿಯೊಂದು ಪ್ರಾಂತದಲ್ಲೂ ಇಂಜಿನಿಯರಿಂಗ್ ಕ್ಷೇತ್ರವನ್ನು ಹತೋಟಿಯಲ್ಲಿಡುವ ಅಧಿಕಾರವನ್ನು ಹೊಂದಿರುತ್ತದೆ.
ಜರ್ಮನಿ
ಜರ್ಮನಿಯಲ್ಲಿ, ಬೊಲೊಗ್ನ ಪ್ರಕ್ರಿಯೆಯನ್ನು ಕಾರ್ಯಗತಗೊಳಿಸುವುದರ ಭಾಗವಾಗಿ ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್‌ನ್ನು ಪರಿಚಯಿಸಲಾಯಿತು. ಅದಾಗ್ಯೂ, ವಾಸ್ತವವಾಗಿ ಈ ಪದವಿಯನ್ನು ಹೆಚ್ಚಾಗಿ ಜರ್ಮನ್ Fachhochschule-ಇನ್‌ಸ್ಟಿಟ್ಯೂಷನ್ಸ್ ಯುನಿವರ್ಸಿಟೀಸ್ ಆಫ್ ಅಪ್ಲೈಡ್ ಸೈನ್ಸಸ್ ಇವರಿಂದ ಒದಗಿಸಲಾಗುತ್ತದೆ. ಜರ್ಮನಿಯ ತಾಂತ್ರಿಕ ವಿಶ್ವವಿದ್ಯಾನಿಲಯಗಳು BEng ಪದವಿಯ ಬದಲಾಗಿ ಬ್ಯಾಚುಲರ್ ಆಫ್ ಸೈನ್ಸ್ ಇನ್ ಇಂಜಿನಿಯರಿಂಗ್‌ ಎಂಬ ಪದವಿಯನ್ನು ನೀಡುತ್ತವೆ.
ಫಿನ್‌ಲ್ಯಾಂಡ್
ಫಿನ್‌ಲ್ಯಾಂಡ್‌ನ ಪರಿಸ್ಥಿತಿಯು ಜರ್ಮನಿ ಮಾದರಿಯಲ್ಲೆ ಇರುತ್ತದೆ. ವೃತ್ತಿ ಸಂಬಂಧಿ ವಿಶ್ವವಿದ್ಯಾನಿಲಯಗಳು (ammattikorkeakoulu) ವೃತ್ತಿಪರ ಬ್ಯಾಚುಲರ್'ಸ್ ಪದವಿಗಳನ್ನು ನೀಡುತ್ತವೆ (insinööri (amk) ). ಪದವಿಯು ಮುಂದಿನ ವಿದ್ಯಾಭ್ಯಾಸಕ್ಕೆ ಸಾಂಪ್ರದಾಯಿಕವಾಗಿ ಸಿದ್ದಗೊಳಿಸುವುದಿಲ್ಲ, ಆದರೆ ಬೊಲೊಗ್ನ ಪ್ರಕ್ರಿಯೆಯ ಪ್ರಯುಕ್ತ ಸಂಪೂರ್ಣವಾಗಿ ಹೊಸಾ ಪದವಿಯಾದ ylempi insinööri (amk) ನ್ನು, ಸ್ವಲ್ಪ ಸಮಯದ ವೃತ್ತಿಯ ಅನುಭವದ ನಂತರ ವಿಧ್ಯಾಭ್ಯಾಸವನ್ನು ಮುಂದುವರೆಸಲು ಇಚ್ಚಿಸುವ ಇಂಜಿನಿಯರುಗಳಿಗಾಗಿ ಪರಿಚಯಿಸಲಾಗಿದೆ. 2005ರ ಮೊದಲು, ಶೈಕ್ಷಣಿಕ ವಿಶ್ವವಿದ್ಯಾನಿಲಯಗಳು (ಎಜ್ಯುಕೇಷನ್ ಇನ್ ಫಿನ್‌ಲ್ಯಾಂಡ್‌ನ್ನು ನೋಡಿ) ಬ್ಯಾಚುಲರ್'ಸ್ ಮತ್ತು ಮಾಸ್ಟರ್'ಸ್ ಹಂತಗಳ ನಡುವೆ ಯಾವುದೇ ಆಡಳಿತಾತ್ಮಕ ಭಿನ್ನತೆಯನ್ನು ಹೊಂದಿರಲಿಲ್ಲ, ಮತ್ತು ಮಾಸ್ಟರ್'ಸ್ ಹಂತದ diplomi-insinööri ಮೊದಲಬಾರಿಗೆ ಪಡೆದ ಪದವಿಯಾಗಿತ್ತು. ಬೊಲೊಗ್ನ ಪ್ರಕ್ರಿಯೆಯ ಪ್ರಯುಕ್ತ, ಮಧ್ಯಸ್ಥಾನದ "ಬ್ಯಾಚುಲರ್ ಆಫ್ ಸೈನ್ಸ್ ಇನ್ ಇಂಜಿನಿಯರಿಂಗ್" (tekniikan kandidaatti )ನ್ನು ಪರಿಚಯಿಸಲಾಯಿತು. ಅದಾಗ್ಯೂ, ಇವತ್ತಿಗೂ, ಸೈಕ್ಷಣಿಕ ವಿಶ್ವವಿದ್ಯಾನಿಲಯಗಳು ಎ‌ಎಮ್‌ಕೆ ಪದವಿಯನ್ನು ಶೈಕ್ಷಣಿಕ ಪ್ದವಿಗೆ ಸಮಾನವಾದುದು ಎಂದು ಪರಿಗಣಿಸುವುದಿಲ್ಲ, ಮತ್ತು ಅದಕ್ಕೆ ಅರ್ಧದಷ್ಟು ಗೌರವವನ್ನು ಮಾತ್ರ ನೀಡಲಾಗುತ್ತದೆ (180ಕ್ಕೆ 90 ಇಸಿಟಿಎಸ್).
ನೆದರ್ಲ್ಯಾಂಡ್ಸ್
ನೆದರ್ಲ್ಯಾಂಡ್ಸ್ನಲ್ಲಿ ಬ್ಯಾಚುಲರ್ ಆಫ್ ಇಂಜಿನಿಯರಿಂಗ್‌ನ್ನು ಜರ್ಮನಿಯ ಮಾದರಿಯಲ್ಲಿ ಬೊಲೊಗ್ನ ಪ್ರಕ್ರಿಯೆಯನ್ನು ಕಾರ್ಯರೂಪಕ್ಕೆ ತರುವುದರ ಭಾಗವಾಗಿ ಪರಿಚಯಿಸಲಾಯಿತು. ಪದವಿಯನ್ನು ಕೇವಲ ಡಟ್ಚ್ ಹೋಗೆಸ್ಕೂಲ್-ಸಂಸ್ಥೆಗಳಿಂದ ಮಾತ್ರ ಒದಗಿಸಲಾಗುತ್ತದೆ ಮತ್ತು ಇದು ಡಟ್ಚ್ ಇಂಜಿನಿಯರ'ರ ಪದವಿ "ingenieur" (ing.)ಗೆ ಸಮಾನವಾದುದಾಗಿದೆ. ಡಟ್ಚ್ BEng ನಾಲ್ಕು ವರ್ಷಗಳ ಕಟ್ಟುನಿಟ್ಟಿನ ಅಧ್ಯಯನಗಳನ್ನು ಒಳಗೊಂಡಿರುತ್ತದೆ ಮತ್ತು ಇದನ್ನು ಕೇವಲ ಏರೊನಾಟಿಕಲ್ ಇಂಜಿನಿಯರಿಂಗ್, ಮೆಕಾನಿಕಲ್ ಇಂಜಿನಿಯರಿಂಗ್, ಸಾಫ್ಟ್‌ವೇರ್ ಇಂಜಿನಿಯರಿಂಗ್, ಅಥವಾ ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್ ಕ್ಷೇತ್ರಗಳಲ್ಲಿ ಮಾತ್ರ ನೀಡಲಾಗುವುದು. ಅದಾಗ್ಯೂ, ಬ್ಯಾಚುಲರ್ ಆಫ್ ಅಪ್ಲೈಡ್ ಸೈನ್ಸ್ ಪದವಿಯೊಂದಿಗೆ, ಡಟ್ಚ್ ಇಂಜಿನಿಯರ'ರು ಬಯೊಕೆಮಿಕಲ್ ಇಂಜಿನಿಯರಿಂಗ್, ಬಯೊಮೆಡಿಕಲ್ ಇಂಜಿನಿಯರಿಂಗ್, ಕೆಮಿಕಲ್ ಇಂಜಿನಿಯರಿಂಗ್, ಎನ್‌ವಿರಾನ್‌ಮೆಂಟಲ್ ಇಂಜಿನಿಯರಿಂಗ್, ಮೆಟೇರಿಯಲ್ ಇಂಜಿನಿಯರಿಂಗ್ ಕ್ಷೇತ್ರಗಳಲ್ಲಿ ಸಹ ಅಧ್ಯಯನವನ್ನು ಮುಕ್ತಾಯಗೊಳಿಸಿದ ಗೌರವವನ್ನು ನೀಡಲಾಗುವುದು. ಡಟ್ಚ್ ತಾಂತ್ರಿಕ ವಿಶ್ವವಿದ್ಯಾನಿಲಯಗಳು BEng ಪದವಿಯ ಬದಲಿಗೆ ಬ್ಯಾಚುಲರ್ ಆಫ್ ಸೈನ್ಸ್ ಇನ್ ಇಂಜಿನಿಯರಿಂಗ್ (BScEng) ಎಂಬ ಪದವಿಯನ್ನು ನೀಡುತ್ತವೆ.